Δεκέμβριος | 2014 | ytoliosblog\nΠροεκλογικές συμμαχίες ΣΥΡΙΖΑ\nΔεκέμβριος 29, 2014 ytolios47\tΣχολιάστε\nΝα μιλήσει η βάση και να σκεφθεί η κορυφή\nΓιάννης Τόλιος, μέλος ΚΕ του ΣΥΡΙΖΑ\nΔυνατότητες και κίνδυνοι των συνεργασιών\nΠολιτική συνεργασιών και εμπειρίες τουΣΥΡΙΖΑ\nΟ ΣΥΡΙΖΑ είναι προϊόν της σωστής αντίληψης και πρακτικής της πολιτικής των συνεργασιών μεταξύ αριστερών δυνάμεων. Είναι τέκνο του «Χώρου Διαλόγου και Κοινής Δράσης της Αριστεράς» που συγκροτήθηκε πριν 15 χρόνια και σε μια πορεία πολιτικής και κινηματικής «όσμωσης» (διαφόρων συλλογικοτήτων της ριζοσπαστικής αριστεράς με κορμό το ΣΥΝ), κατέληξε σε ενιαίο πολυτασικό κόμμα. Χάρις στη ριζοσπαστική δέσμη ιδεών και κινηματικών δράσεων, έκανε το μεγάλο άλμα στις εκλογές του 2012 (13% το Μάη και 27% τον Ιούνιο). Ωστόσο παρά το άλμα, στα επόμενα δύο χρόνια η δυναμική ανακόπηκε. Δεν είναι η στιγμή να αναλύσουμε το πώς και το γιατί. Βέβαιο είναι ότι οι αμφισημίες στο αριστερό του «προφίλ», η άμβλυνση των αριστερών αιχμών του πρόγραμματός του και οι πρακτικές των «συνεργασιών» ιδιαίτερα στις ευρωεκλογές (στο όνομα ανοιγμάτων προς το «κέντρο»), δεν επέδρασαν θετικά με αποτέλεσμα στασιμότητα ποσοστών και μικρή μείωση ψήφων. Ιδιαίτερα πρόσωπα προερχόμενα από το ΠΑΣΟΚ και «κύκλων» του κατεστημένου, που σηματοδότησαν μια διαχειριστική αντίληψη εξόδου από την κρίση, δεν ενίσχυσαν την αξιοπιστία και εμβέλεια του. Αποκορύφωμα η σύνθεση του ευρω-ψηφοδελτίου, όπου το αποτέλεσμα δεν ήταν το καλύτερο δυνατό, τι στιγμή που ο ΣΥΡΙΖΑ δεν εξέλεξε το μοναδικό ευρωβουλευτή όντως επιτυχημένο. Όμως αντί «το πάθημα να γίνει μάθημα» διαφαίνονται σήμερα τάσεις επανάληψης του «μοντέλου» στις ερχόμενες βουλευτικές εκλογές. Ωστόσο η σύνθεση της μελλοντικής κοινοβουλευτικής ομάδας – η οποία θα είναι «ειδικής αποστολής» – δεν χωράει νέους πειραματισμούς. Πρέπει οι υποψήφιοι να είναι αυστηρά επιλεγμένοι, με ουσιαστική δυνατότητα έκφρασης της βούλησης των μελών του κόμματος, να είναι δοκιμασμένοι αγωνιστές σε πολιτικούς και κοινωνικούς αγώνες, οι οποίοι θα κληθούν να παίξουν καθοριστικό ρόλο στη διακυβέρνηση. Αυτό βέβαια δεν σημαίνει απόρριψη της συμμετοχής εξωκομματικών υποψηφίων στους συνδυασμούς. Πρέπει να υπάρχουν, αλλά με αυστηρή επιλογή και σε περιορισμένο αριθμό (το πολύ 1-3 ανάλογα με τον αριθμό υποψηφίων κάθε ψηφοδελτίου). Να είναι πρόσωπα που κοσμούν το ψηφοδέλτιο, να έχουν κοινωνική εμβέλεια και κυρίως να έχουν δώσει δείγματα γραφής για τη συνέπεια και τη φιλολαϊκή τους στάση.\nΣυνεργασίες με δυνάμεις του «μνημονιακού τόξου»; Διαβάστε περισσότερα…\n«Δημόσιο και κοινωνικό έλεγχο χρειάζονται οι Τράπεζες»*\nΔεκέμβριος 15, 2014 ytolios47\tΣχολιάστε\n«Η πτώση στο Χρηματιστήριο είναι σε μεγάλο βαθμό “στημένη” και εκφράζει γνωστές πρακτικές χειραγώγησης που έχουν πολιτικούς αλλά και κερδοσκοπικούς στόχους. Ωστόσο, δεν πρέπει να την υπερβάλουμε, διότι η μεγάλη πλειοψηφία των πολιτών και το μεγαλύτερο μέρος της οικονομικής ζωής (μικρομεσαίες επιχειρήσεις) κινούνται εκτός γεγονότων Χρηματιστηρίου. Παρ’ όλα αυτά, δημιουργούνται εντυπώσεις και τροφοδοτούν την “κινδυνολογία” ότι με κυβέρνηση ΣΥΡΙΖΑ θα έχουμε γενικώς “αναστάτωση”, “αβεβαιότητα” κ.ά. Στην πραγματικότητα, θα γίνει το αντίθετο. Με κυβέρνηση ΣΥΡΙΖΑ θα τεθούν σε εφαρμογή άμεσα μέτρα: πρώτον, αντιμετώπισης της ανθρωπιστικής κρίσης, δεύτερον, επανεκκίνησης της οικονομίας, τρίτον, ανάκτησης εργασιακών δικαιωμάτων και, τέταρτον, θεσμικής ανασυγκρότησης του κράτους. Έτσι, ο λαός θα ανακουφιστεί άμεσα, ιδιαίτερα οι μισθωτοί, συνταξιούχου, επαγγελματίες, νεολαία, κ.ά. Το άγχος για το “χειρότερο αύριο” θα φύγει, θα σταματήσει η βύθιση στη φτωχοποίηση, θα ανοίξουν οι δουλειές, θα μειωθεί η ανεργία, κ.ά. Αυτά αποτελούν στοιχεία σταθερότητας και θεμελιώνουν μια αισιόδοξη και ελπιδοφόρα προοπτική για την ελληνική κοινωνία». Διαβάστε περισσότερα…\nΔεκέμβριος 9, 2014 ytolios47\tΣχολιάστε\nΣτο «βωμό» της στήριξης των 4 τραπεζών θυσιάστηκαν με χαμηλό τίμημα κρατικές τράπεζες (ΑΤΕ στην Πειραιώς και ΤΤ στην Eurobank). Με τη δημιουργία πολύ μεγάλων ομίλων το 96% των τραπεζικών εργασιών πέρασε στον έλεγχο 4 «συστημικών» τραπεζών, ενώ το συνολικό ενεργητικό (346 δις) είναι 1,9 φορές μεγαλύτερο από το ύψος του ΑΕΠ (182 δις το 2013). Η μεγάλη συγκέντρωση εργασιών αύξησε τα κέρδη, ενώ είχε αρνητικές συνέπειες στους εργαζόμενους (περικοπές μισθών, μείωση υποκαταστημάτων, μείωση προσωπικού, αύξηση ωραρίου εργασίας, κά). Διαβάστε περισσότερα…\nΚατάργηση του Μνημονίου για ξανάσασμα του ελληνικού λαού*\nΜε ειλικρινή διάθεση διαλόγου για κρίσιμα ερωτήματα που απασχολούν κάθε πολίτη της πατρίδας μας, ο κ. Γιάννης Τόλιος διδάκτωρ οικονομικών, μέλος της Κ.Ε. του ΣΥΡΙΖΑ, μας έκανε τη τιμή να απαντήσει σε όλες τις ερωτήσεις μας και να ξεδιαλύνει το τοπίο σχετικά με το τι θα κάνει μια κυβέρνηση της αριστεράς, με προτεραιότητα τη κατάργηση του μνημονίου ως το μόνο αναφαίρετο δικαίωμα για να ανασάνει ξανά ο ελληνικός λαός.\nΑ.Ρ. Διανύουμε τις τελευταίες βδομάδες του 2014 και θα ‘πρεπε σύμφωνα με τις διαβεβαιώσεις κυβέρνησης και τρόικα, να έμπαινε τέλος στα σκληρά μέτρα λιτότητας. Όμως τώρα μιλάνε για παράταση Μνημονίου. Τι ήταν αυτό που «δεν πήγε καλά» και τώρα με την παράταση «θα πάει καλύτερα»;\nΓ.Τ. Εξ’ αρχής λέγαμε ότι τα μέτρα λιτότητας θα βύθιζαν την οικονομία σε μεγαλύτερη ύφεση, ανεργία, πτώση βιοτικού επιπέδου των λαϊκών στρωμάτων κ.α. Όμως υπήρχε η δικαιολογία της «αναγκαιότητας» και «προσωρινότητας» των μέτρων στο όνομα της κρίσης και της εξόδου στις «αγορές». Τα γεγονότα όμως είναι «πεισματάρικα». Σε μια πενταετία είχαμε πτώση ΑΕΠ 25%, ανεργία 28% (στους νέους 60%), μείωση μισθών και συντάξεων 40-50%, 350.000 «λουκέτα» μικροεπιχειρήσεων, περικοπές κοινωνικών δαπανών πάνω από 30%, λεηλασία δημόσιας περιουσίας και μέσω ΕΝΦΙΑ της μικρομεσαίας ιδιοκτησίας. Κατά συνέπεια η κατάργηση του Μνημονίου είναι το πρώτο βήμα να ανασάνει ο ελληνικός λαός, να αντιμετωπιστεί η ανθρωπιστική κρίση, να σταματήσει η διάλυση της οικονομίας και να αρχίσει η έξοδος από την κρίση. Αντίθετα με παράταση του Μνημονίου θα έχουμε μεγαλύτερο πόνο, δάκρυα και αίμα. Κυριολεκτώ λέγοντας αίμα, διότι δεν πρέπει να ξεχνάμε τις χιλιάδες αυτοκτονίες λόγω των μέτρων της τρόικα την τελευταία πενταετία.\nΑ.Ρ. Η κυβέρνηση εμφανίζεται «να το παλεύει», αλλά η «τρόικα» κρατάει πολύ σκληρή στάση. Που το πάει; Δεν επιθυμεί επίλυση του προβλήματος; Διαβάστε περισσότερα…\nΦοροκαταιγίδα και περικοπές συντάξεων φέρνει ο Προϋπολογισμός 2015\nΗ ανάγνωση του νέου Προϋπολογισμού 2015 αποκαλύπτει τι έχουν να «τραβήξουν» μισθωτοί και συνταξιούχοι και τα ευρύτερα λαϊκά στρώματα όσο τις τύχες της χώρας έχει η συγκυβέρνηση ΝΔ-ΠΑΣΟΚ με «γκαουλάϊτερ» την τρόϊκα. Το 2015 οι φόροι θα αυξηθούν κατά 1,4 δις €, ενώ οι κοινωνικές δαπάνες θα μειωθούν -1,1 δις και οι αναπτυξιακές κατά -400 εκατ. Ειδικότερα οι φόροι φυσικών προσώπων (κυρίως μισθωτοί-συνταξιούχοι) θα αυξηθούν πάνω από 500 εκατ., των νομικών (ΑΕ & ΕΠΕ) θα μειωθούν κατά -66 εκατ. (!), ενώ οι έμμεσοι φόροι θα αυξηθούν κατά 800 εκατ. Ταυτόχρονα ο ΕΝΦΙΑ θα αφαιρέσει και πάλι από λαϊκά νοικοκυριά το νέο χρόνο 3,5 δις. Ωστόσο το πιο φοβερό είναι ότι σε σύνολο φορολογικών εσόδων 55 δις το 2015, πάνω από τα μισά θα πάνε στο «Μινώταυρο» του χρέους (25 δις για τοκοχρεολύσια και 7 δις σε ομόλογα εκτός PSI). Το κρίσιμο ερώτημα που προκύπτει είναι αν μπορεί να έχει μέλλον μια χώρα κι ένας λαός με τέτοιες πολιτικές;\nΑπό τους λεονταρισμούς ….υπάκουο σκυλάκι. Διαβάστε περισσότερα…\nΣτην ουσία το «μεταβατικό πρόγραμμα» συνίσταται από στόχους και μέτρα, σε οικονομικό, κοινωνικό και πολιτικό επίπεδο, που συνδέουν άμεσους με απώτερους στρατηγικούς στόχους. Ειδικότερα στις συνθήκες της σημερινής Ελλάδας, το «μεταβατικό πρόγραμμα» θα πρέπει να κατανοηθεί ως «όχημα» προοδευτικής εξόδου από την κρίση με προώθηση ριζοσπαστικών αλλαγών και στόχο την αντιμετώπιση της ανθρωπιστικής κρίσης και την ανάκαμψη της οικονομίας. Ταυτόχρονα το μεταβατικό πρόγραμμα είναι για την Αριστερά πολιτική «ταξικών συμμαχιών» για αλλαγή των κοινωνικών-πολιτικών συσχετισμών υπέρ της σοσιαλιστικής προοπτικής. Επίσης είναι ριζοσπαστικές «ποσοτικές αλλαγές» που στην κίνηση και ανάπτυξη τους οδηγούν σε νέα «ποιότητα» κοινωνικών σχέσεων. Τέλος σηματοδοτεί ριζοσπαστικές αλλαγές στις λειτουργίες και χαρακτήρα του κράτους, με την εξασφάλιση ουσιαστικής συμμετοχής των εργαζόμενων στα κέντρα λήψης των αποφάσεων και την εφαρμογή κοινωνικού έλεγχου στη διαδικασία επιλογής και υλοποίησης των στόχων του προγράμματος. Διαβάστε περισσότερα…\nΤραπεζικό σύστημα, «stress test» και παραγωγική ανασυγκρότηση *\nΗ παρατεταμένη κρίση που βιώνει η ελληνική κοινωνία έχει άμεση σχέση με τα τεκταινόμενα στο τραπεζικό σύστημα. Πριν περάσει στην πραγματική οικονομία, η κρίση εκδηλώθηκε με δύο όψεις. Ως κρίση «βιωσιμότητας» των τραπεζών και ως κρίση «δημόσιου χρέους». Για τη διάσωση των τραπεζών εφαρμόστηκαν αλλεπάλληλα «πακέτα» στήριξης τους από το δημόσιο, είτε με μορφή εγγυήσεων «ρευστότητας» για δανεισμό από EKT, είτε με παροχή «ζεστού χρήματος» και ευνοϊκών ρυθμίσεων, καθώς επίσης με διαδικασίες «συγκεντροποίησης» τραπεζικού κεφαλαίου (εξαγορές-συγχωνεύσεις), μείωσης προσωπικού, περικοπές μισθών και εργασιακών δικαιωμάτων.\n1. Τα μέτρα διάσωσης των μεγάλων τραπεζών\nΕιδικότερα τα μέτρα διάσωσης των τραπεζών ήταν:\nΑ) Το λεγόμενο «πακέτο» Αλογοσκούφη ύψους 28 δις € το οποίο εκτός από εγγυήσεις, προέβλεπε 4 δις μετρητά με αντάλλαγμα προνομιούχες μετοχές υπέρ του δημοσίου, χωρίς ωστόσο να καταβληθούν ποτέ ως σήμερα οι προβλεπόμενοι τόκοι.\nΒ) Επτά αλλεπάλληλα «πακέτα» εγγυήσεων ρευστότητας ύψους 210 δις στο ο διάστημα 2010-12.\nΓ) Δανεισμός της χώρας από την «τρόϊκα» και κεφαλαιακή τους ενίσχυση με 40,2 δις σε μετρητά. Άμεσα 25,5 δις προς τις τέσσερις συστημικές τράπεζες (Εθνική, Πειραιώς, Alpha, Eurobank) και έμμεσα 14,7 δις για την κάλυψη ανοιγμάτων ΑΤΕ, ΤΤ, PROTON, κά). Τα υπόλοιπα 11,5 δις, είναι στο Ταμείο Χρηματοπιστωτικής Σταθερότητας (ΤΧΣ). Ως αποτέλεσμα της «ανακεφαλαιοποίησης» το μερίδιο του ΤΧΣ (ουσιαστικά του δημοσίου) ανήλθε στα κεφάλαια της Εθνικής 84,6%, της Alpha 83,7%, της Πειραιώς 80,9% και της Eurobank 93,8%.\nΣτο «βωμό» στήριξης των μεγάλων τραπεζών, θυσιάστηκαν οι κρατικές τράπεζες (απορρόφηση ΑΤΕ από Πειραιώς και ΤΤ από Eurobank) με σκανδαλώδης διαδικασίες και τίμημα, ενώ παράλληλα απορροφήθηκαν όλες οι μικρότερες τράπεζες, με εξαίρεση την «Τράπεζα Αττικής» που ανήκει στο ΤΣΜΕΔΕ. Αποτέλεσμα των εξαγορών-συγχωνεύσεων ήταν η δημιουργία 4 πολύ μεγάλων τραπεζικών μονοπωλιακών ομίλων (Εθνική, Πειραιώς, Alpha και Eurobank), οι οποίες ελέγχουν το 96% τραπεζικών εργασιών.!! Το συνολικό ύψος του ενεργητικού των 4 τραπεζών (346 δις) είναι 1,9 φορές μεγαλύτερο από το ύψος του ΑΕΠ της χώρας (182 δις το 2013).\nΤο ενεργητικό κάθε τράπεζας ως προς το ΑΕΠ είναι εξαιρετικά υψηλό (Εθνικής 61,1%, Πειραιώς 48,6%, Eurobank 41,1%, Alpha 39,4%), γεγονός που σημαίνει ότι μια χρεοκοπία θα έχει σοβαρές συνέπειες στην οικονομία και κοινωνία (λαϊκές αποταμιεύσεις). Όπως λένε είναι «πολύ μεγάλες» για να χρεοκοπήσουν (too big to fail).! Από την άλλη η μεγάλη συγκέντρωση εργασιών, είχε αρνητικές συνέπειες στους εργαζόμενους (περικοπές μισθών, μείωση υποκαταστημάτων, μείωση προσωπικού, αύξηση ωραρίου εργασίας, κά). Παράλληλα αυξήθηκε η κερδοφορία τους μέσω της πολιτικής επιτοκίων (το μέσο επιτόκιο χορηγήσεων και καταθέσεων, το λεγόμενο ecar, ανέρχεται σε 3,77 μονάδες και είναι από τα υψηλότερα στην ΕΕ, ενώ ταυτόχρονα ληστεύονται αποταμιευτές και δανειολήπτες.! Διαβάστε περισσότερα…


Κλείδωσε η συνεργασία ΠΑΣΟΚ-ΔΗΜΑΡ\nΠρώτη καταχώρηση: Σάββατο, 29 Αυγούστου 2015, 19:41\nΣύμφωνα με πληροφορίες του zougla.gr, έκλεισε η συμφωνία του ΠΑΣΟΚ και της ΔΗΜΑΡ για κοινή κάθοδο στις εκλογές της 20ης Σεπτέμβρη, παρά τη διαφωνία του Φώτη Κουβέλη.\nΚατά πληροφορίες, μάλιστα, ο πρόεδρος της ΔΗΜΑΡ Θ. Θεοχαρόπουλος θα είναι επικεφαλής στο ψηφοδέλτιο Επικρατείας.\nΤο μεσημέρι της Κυριακής θα ανακοινωθεί και επίσημα ο «πολιτικός γάμος» των δύο κομμάτων.\nH ανακοίνωση της ΔΗΜΑΡ:\nΗ συνεργασία αυτή θα είναι μια ισότιμη σχέση μεταξύ κομμάτων που την απαρτίζουν. Άλλωστε οι πολιτικές μας θέσεις με αυθεντικό τρόπο εκφράζονται με την πολιτική και οργανωτική μας αυτονομία, η οποία διασφαλίζεται στο ακέραιο. Η προγραμματική συμφωνία αποτελεί τον θεμέλιο λίθο αυτής της συνεργασίας. Το λογότυπο του συνεργατικού σχήματος προτείνεται να συμπεριλαμβάνει τον τίτλο Δημοκρατική Συμπαράταξη καθώς και τα ονόματα και σήματα των κομμάτων που την απαρτίζουν. Διασφαλίζεται η οργανωτική και πολιτική αυτονομία της ΔΗΜΑΡ με την εξασφάλιση οργανωτικών και οικονομικών μέσων. Θα υπάρξει κοινή εκλογική επιτροπή η οποία θα έχει την πλήρη πολιτική ευθύνη για την διεύθυνση του εκλογικού σχήματος. Κεντρικό ρόλο θα έχουν οι δύο πρόεδροι των κομμάτων της συμπαράταξης, οι οποίοι θα έχουν τον γενικό συντονισμό. Επίσης θα υπάρχει κοινό γραφείο τύπου με δύο εκπροσώπους (ένας από κάθε κόμμα). Η δυνατότητα παρουσίας υποψηφίων της Δημοκρατικής Αριστεράς υπάρχει για όλα τα ψηφοδέλτια της χώρας καθώς και δυνατότητα εξασφάλισης κοινοβουλευτικής παρουσίας».\nΤελευταία ενημέρωση: Σάββατο, 29 Αυγούστου 2015, 19:48


Γυναίκα πέταξε καρέκλα σε αστυνομικό στην κεντρική πλατεία της Καλαμάτας | BLOKO\nΑρχική / Αστυνομία / Ελλάδα / Επίθεση σε αστυνομικούς / Συλλήψεις / Γυναίκα πέταξε καρέκλα σε αστυνομικό στην κεντρική πλατεία της Καλαμάτας\nΓυναίκα πέταξε καρέκλα σε αστυνομικό στην κεντρική πλατεία της Καλαμάτας\n10/23/2016 09:41:00 μ.μ. Αστυνομία , Ελλάδα , Επίθεση σε αστυνομικούς , Συλλήψεις Edit\nΚι αυτό γιατί σε κλάσματα δευτερολέπτου περαστικοί είδαν μια γυναίκα να αρπάζει μια καρέκλα και να την πετάει σε αστυνομικό που της ζήτησε να πραγματοποιήσει έλεγχο των στοιχείων της. Ωστόσο, ευτυχώς ο αστυνομικός τελευταία στιγμή απέφυγε το χτύπημα και οι συνέδελφοί του κατάφεραν να ακινητοποιήσουν την γυναίκα η οποία αντιστάθηκε με διαφορετικό τρόπο όταν της ζητήθηκε να γίνει έλεγχος των στοιχείων της.\nΗ γυναίκα συνελήφθγ και οδηγήθηκε στο αστυνομικό τμήμα όπου και σχηματίστηκε δικογραφία σε βάρος της για για απείθεια, αντίσταση και απόπειρα πρόκλησης σωματικής βλάβης. Τέλος, παραπέμφθηκε στον εισαγγελέα Πλημμελειοδικών Καλαμάτας.


Διατροφής Μυστικά και Νέα Archives - Page 4 of 4 - Loveyou\nΠιστεύεις ότι οι θερμίδες και η ωραία γεύση είναι έννοιες ταυτόσημες; Όχι, αν έχεις τα σωστά μυρωδικά στις γλάστρες σου και μπαχαρικά στο ντουλάπι. Μπορούν να κάνουν ακόμα και το πιο άνοστο πιάτο να...\nΗ πείνα δεν εμφανίζεται μόνο όταν το στομάχι σου μένει άδειο, αλλά και όταν βλέπεις, μυρίζεις, ακούς, αγγίζεις…Άλλωστε, η απόλαυση ενός γεύματος είναι μια διαδικασία που εμπλέκει και τις πέντε αισθήσεις. Το μυστικό είναι...\nΟρισμένες τροφές είναι τόσο υγιεινές που βρίσκονται στην κορυφή της λίστας των σούπερ-τροφών κάθε διατροφολόγου. Συχνά, όμως, αυτές οι λίστες δεν περιλαμβάνουν κάποια «ακατέργαστα διαμάντια» που θα μπορούσαν πραγματικά να κάνουν τη διαφορά στη...\nΚράνμπερι, να γιατί πρέπει να γίνει ο χυμός σου!\nΗ πιο γνωστή ευεργετική του επίδραση είναι η συμβολή του στη θεραπεία της κυστίτιδας- κάποιοι λένε ότι είναι πιο αποτελεσματικός και από τα φάρμακα. Πλέον όμως οι ειδικοί υποστηρίζουν ότι ο χυμός από κράνμπερι...\nΣτα φρούτα που αδυνατίζουν κατατάσσονται αυτά που καταφέρνουν να ενεργοποιούν το μεταβολισμό μας, αυτά που είναι πλούσια σε φυτικές ίνες και αυξάνουν το αίσθημα του κορεσμού, αλλά και αυτά που έχουν γλυκιά γεύση...\nΟι κανόνες υγιεινής για να μαγειρέψεις κοτόπουλο είναι μία παράμετρος που δεν πρέπει ποτέ να παίρνεις αψήφιστα. Άλλωστε, η σωστή προετοιμασία του φαγητού είναι εξίσου σημαντική για την υγεία σου και η τήρησή των...\nΟι χριστουγεννιάτικες θερμίδες είναι ίσως το μόνο «μελανό σημείο» των γιορτών. Φαγητά και γλυκά συναγωνίζονται στη γεύση και την απόλαυση, αλλά και ικανά να ανεβάσουν σημαντικά το δείκτη της ζυγαριάς χωρίς να το καταλάβουμε....


Αποστακτήριο Tullibardine: Ξενοδοχεία σε κοντινή απόσταση\nΑποστακτήριο Tullibardine: Μάθετε περισσότερα\nΜπλάκφορντ: Εξερευνήστε την πόλη\nΑποστακτήριο Tullibardine - Τοποθεσία\nΜπλάκφορντ - Εδώ βρίσκεται το ακόλουθο σημείο ενδιαφέροντος: Αποστακτήριο Tullibardine. Ανακαλύψτε τη γύρω περιοχή με μια επίσκεψη στα τοπικά αξιοθέατα. Αν ψάχνετε τι να κάνετε στην περιοχή, γιατί δεν επισκέπτεστε τα ακόλουθα σημεία ενδιαφέροντος: Κάστρο του Στέρλινγκ και Γήπεδο γκολφ Gleneagles;\nΑποστακτήριο Tullibardine: Μέρη διαμονής σε κοντινή απόσταση\nΔιαθέτουμε 59 ξενοδοχεία, για να διαλέξετε, σε απόσταση έως 10 χλμ. από: Αποστακτήριο Tullibardine. Σας συνιστούμε τις ακόλουθες επιλογές που είναι δημοφιλείς με τους επισκέπτες μας:\nMiddleton House - απέχει 0,1 χλμ.\nNumber 2, The Morays. Two bedroom house - απέχει 0,4 χλμ.\nΑποστακτήριο Tullibardine - Τι μπορείτε να δείτε και να κάνετε στη γύρω περιοχή\nΑποστακτήριο Tullibardine: Τι μπορείτε να δείτε στη γύρω περιοχή\nΑποστακτήριο Tullibardine: Τι μπορείτε να κάνετε στη γύρω περιοχή\nΑποστακτήριο Tullibardine - Πώς να έρθετε\nΜπλάκφορντ - Πτήσεις\n• 43,1 χλμ. από το κέντρο (Μπλάκφορντ)


ΑΘΛΗΤΙΚΑ ΝΕΑ: «Καλός ο Ολυμπιακός, αλλά θα νικήσουμε»!\n«Καλός ο Ολυμπιακός, αλλά θα νικήσουμε»!\nΟ στρατιώτης Ζέκα στην πρώτη του συνέντευξη μιλάει για τον... στρατηγό Φερέιρα, τη ζωή στην Ελλάδα και τον Ολυμπιακό. Τον είδε, του άρεσε, αλλά δήλωσε ότι θα τον νικήσει!\nΑναλυτικά τα όσα είπε ο Πορτογάλος μέσος του Παναθηναϊκού στη Νοva:\nΓια τον στόχο του: «Ο στόχος μου είναι να βοηθήσω την ομάδα όσο περισσότερο και μέσα στο γήπεδο να κάνω όσα ξέρω. Βεβαίως να συμμετέχω στις νίκες».\nΓια την μεταγραφή του στον Παναθηναϊκό: «Ο προπονητής με γνώριζε, για αυτό με ζήτησε. Όσον αφορά το ελληνικό ποδόσφαιρο, ήξερα λίγα πράγματα. Όμως είμαι ενθουσιασμένος. Έχουμε ένα πρωτάθλημα με καλές ομάδες και καλούς παίκτες. Ζείτε έντονα το ποδόσφαιρο, με πάθος».\nΓια τη δουλειά του στο γήπεδο: «Ποτέ στην καριέρα μου δεν σκόραρα πολύ. Μου αρέσει να το κάνω, αλλά πιστεύω ότι είμαι ένας εργατικός, ομαδικός ποδοσφαιριστής. Εγώ φτιάχνω παιχνίδι. Αυτό δεν με δικαιολογεί για τα γκολ που χάνω, αλλά πιστεύω ότι θα βελτιωθώ σε αυτόν τον τομέα. Το γκολ δεν είναι το πιο αποφασιστικό σημείο, όσο η δουλειά που επιτελείται. Χάρηκα όταν έγινα αλλαγή, που οι φίλαθλοι με στήριξαν ενώ είχα χάσει μεγάλες ευκαιρίες».\nΓια τα αποτελέσματα στην Ευρώπη: «Εγώ πιστεύω ότι η ομάδα είχε κακά αποτελέσματα στους ευρωπαϊκούς προκριματικούς γιατί είχαμε λίγο χρόνο μαζί. Δεν γνωριζόμασταν καλά και δεν μπορούσαμε να βοηθήσουμε στους αγώνες. Αυτό που άλλαξε ήταν ότι έπρεπε να κατανοήσουμε ότι είχαμε μπροστά μας το πρωτάθλημα και το Κύπελλο».\nΓια τον Κουίνσι: «Ο Κουίνσι είχε δουλέψει ξανά με τον Φερέιρα, εγώ όχι. Αλλά τον ήξερα διότι είναι Πορτογάλος και ήταν πιο εύκολο για μένα».\nΓια τον τραυματισμό του:«Δεν πιστεύω ότι τα έξι ράμματα μου θα δημιουργήσουν πρόβλημα στην ομάδα (γέλια). Όταν ξαναμπήκα μετά το χτύπημα, δεν αισθανόμουν πολύ καλά. Όμως όσο περνούσε η ώρα γινόμουν καλύτερα. Ο αντίπαλος που με χτύπησε δεν το έκανε επίτηδες. Μου είπε ότι δεν με είδε και με χτύπησε άθελα του».\nΓια τις φήμες που υπήρχαν για άλλες ομάδες: «Αυτό που ήξερα είναι ότι υπήρχε η πιθανότητα να έρθω στον Παναθηναϊκό. Αυτή ήταν η πιο σωστή κίνηση για μένα».\nΓια αυτό που ήθελε στο Τριφύλλι: «Όταν ήρθα στον Παναθηναϊκό δεν σκεφτόμουν το Τσάμπιονς Λιγκ. Σκεφτόμουν ότι ερχόμουν σε ένα μεγάλο σύλλογο, που διεκδικεί τίτλους. Όπως κάθε ποδοσφαιριστής βέβαια, θα ήθελα συμμετοχή στις ευρωπαϊκές διοργανώσεις. Όμως ο αποκλεισμός δεν μας έκανε να κατεβάσουμε το κεφάλι, αλλά να δουλέψουμε σκληρά».\nΓια τον Λέτο: «Χωρίς καμία αμφιβολία πιστεύω ότι ο Λέτο κάνει μία φανταστική αρχή στη σεζόν. Είναι μία σημαντική μονάδα για εμάς, όμως εγώ θα δώσω μεγαλύτερη έμφαση στην ομάδα. Ο συγκεκριμένος διανύει μία περίοδο φόρμας».\nΓια τον τρόπο που παίζει η ομάδα: «Η ομάδα όπως είναι τώρα, είναι καλά. Υπάρχει μεγάλη κίνηση στην επίθεση και αυτό δημιουργεί ρήγματα στις αντίπαλες άμυνες. Αυτό δεν σημαίνει ότι δεν πιστεύω στους επιθετικούς περιοχής. Η ομάδα είναι καλά, όλοι έχουμε αυτοπεποίθηση και όπως έλεγα στεκόμαστε καλά. Το σημαντικό είναι να δουλεύουμε καλά στη διάρκεια της εβδομάδας».\nΓια την ατμόσφαιρα στα ελληνικά γήπεδα: «Η ατμόσφαιρα ήταν απίστευτη. Είναι σημαντικό για έναν ποδοσφαιριστή να παίζει σε τέτοια ατμόσφαιρα. Ήταν περίεργο για μένα το γεγονός ότι το γήπεδο δεν έχει οπαδούς και των δύο ομάδων στα ντέρμπι. Στην Πορτογαλία όταν έχει Μπενφίκα-Σπόρτινγκ, υπάρχουν οπαδοί και των δύο ομάδων.\nΓια την χαλάρωση του Παναθηναϊκού μετά το 3-0: «Όντως μετά το 3-0 κάθισε η ομάδα. Κακώς, αφού ένας αγώνας δεν τελειώνει στο 60'».\nΓια την αναγνώριση των Πορτογάλων στο τελικό του Euro: «Ουσιαστικά σε εκείνο το Euro όλοι έλεγαν ότι η Ελλάδα έπαιζε αμυντικά. Όμως πάντα σκόραρε και δεν δεχόταν γκολ. Έκανε σοβαρή δουλειά. Το κοινό της πατρίδας μου είδε αυτό, τη σοβαρή δουλειά που έκαναν οι Έλληνες ποδοσφαιριστές».\nΓια την Εθνική Πορτογαλίας: «Η Εθνική Πορτογαλίας είναι το όνειρο μου. Πιστεύω όμως ότι ακόμα δεν έχω κάνει όσα είναι αρκετά για να φτάσω σε αυτό το επίπεδο. Υπάρχουν ποδοσφαιριστές οι οποίοι αξίζουν να παίζουν στην Εθνική, όπως ο Βιεϊρίνια, θέλω να του δώσω και συγχαρητήρια. Εγώ θα συνεχίσω να δίνω το παν και ελπίζω κάποια στιγμή να κληθώ».\nΓια τον Σάντος: «Ο κύριος Σάντος κάνει μία εξαιρετική δουλειά στην Εθνική σας ομάδα και του αξίζουν συγχαρητήρια. Ο κύριος Φερέιρα είναι μεγάλος προπονητής, μου έμαθε πολλά πράγματα και είναι μεγάλη χαρά για μένα που δουλεύω υπό τις οδηγίες του. Τον θαυμάζω απεριόριστα. Πιστεύω ότι ανέδειξε την ποιότητα που έχω και ελπίζω να γίνω καλύτερος στο μέλλον».\nΓια το ματς με τον Ολυμπιακό: «Ακόμα οι συμπαίκτες μου, δεν μου έχουν πει κάτι. Δεν έχουμε μιλήσει. Σκεφτόμαστε παιχνίδι με παιχνίδι και από αυτή την σκοπιά, θα μου το πουν σύντομα. Είναι ένα σημαντικός αγώνας ανάμεσα σε δύο μεγάλες ομάδες. Όπως με κάθε αντίπαλο, ο Παναθηναϊκός παίζει για τη νίκη».\nΓια το αν έχει δει τον Ολυμπιακό: «Είδα τον Ολυμπιακό στο παιχνίδι εναντίον της Άρσεναλ. Μου άρεσε ως ομάδα. Και στο πρωτάθλημα τον είδα στο παιχνίδι με τον Άρη. Είναι μία καλή ομάδα. Δεν ξέρω αν ο Ολυμπιακός είναι ο καλύτερος μαζί με εμάς, αλλά πιστεύω ότι ο Παναθηναϊκός έχει τα στοιχεία που χρειάζεται για να νικήσει».\nΓια το αν το πρωτάθλημα είναι υπόθεση για δύο: «Δεν νομίζω ότι ο τίτλος είναι μία μάχη για δύο. Ομάδες όπως η ΑΕΚ, ο ΠΑΟΚ και ο Ατρόμητος, που είναι μία καλή ομάδα, μπορούν να μπουν στη διεκδίκηση του πρωταθλήματος».\nΓια την ζωή του στην Ελλάδα: «Όταν γυρίζω από την προπόνηση πηγαίνω με τη σύζυγό μου να φάμε, κάνουμε κάποιες βόλτες στη Γλυφάδα και το απόγευμα πηγαίνουμε πίσω στο σπίτι»\nΓια τον χορό: «Μόνο στη Παιανία χορεύουμε. Εγώ με τον Κλέιτον το οργανώσαμε και μάλιστα αυτή τη στιγμή κοιτάμε να φτιάξουμε και νέες χορογραφίες. Αυτή η ομάδα είναι μία οικογένεια και συμπεριφέρεται έτσι»\nΓια την ελληνική κουζίνα: «Μου αρέσει πολύ. Μοιάζει με την πορτογαλική» ΠΗΓΗ(gazzeta.gr)\nΑναρτήθηκε από ΑΘΛΗΤΙΚΑ ΝΕΑ στις 1:12 μ.μ.


B2T (Βusiness 2 Trade)\nΤο B2T (Βusiness 2 Trade) είναι μια ηλεκτρονική πλατφόρμα επικοινωνίας για τα Ελληνικά ταξιδιωτικά γραφεία.\nΗ πλατφόρμα αυτή είναι ήδη διαθέσιμη και βελτιώνεται συνεχώς από πλευράς διαθέσιμων προϊόντων και υπηρεσιών, στοχεύοντας να καλύψει όλες τις σημαντικές ανάγκες της ταξιδιωτικής αγοράς.\nΗ πλατφόρμα σας επιτρέπει, να κάνετε κρατήσεις για όλες τις πτήσεις, της «ΟΑ», που πραγματοποιούνται με αεροσκάφη της OLYMPIC AIR.\nΕπιπλέον, υπάρχει η δυνατότητα έκδοσης εισιτηρίων με χρεωστική, ή και πιστωτική κάρτα με τις ακόλουθες προϋποθέσεις:\nΧρησιμοποιώντας την εταιρική χρεωστική κάρτα της Τράπεζας Πειραιώς «Cash for Business» η οποία μπορεί να συνδεθεί με έναν ή περισσότερους λογαριασμούς της επιχείρησης σας και παρέχει τη δυνατότητα συναλλαγών όλο το 24ωρο. (Για περισσότερες πληροφορίες μπορείτε να απευθυνθείτε στο δίκτυο καταστημάτων της τράπεζας.)\nΧρησιμοποιώντας της εταιρική πιστωτική κάρτα,VISA, ή MASTERCARD, του γραφείου σας.\nΟι αντιπρόσωποι πωλήσεων της OLYMPIC AIR μπορούν να σας εξηγήσουν αναλυτικά, τις δυνατότητες που σας προσφέρει η συγκεκριμένη πλατφόρμα.\nΓια την ενεργοποίηση της πρόσβασης στο Β2Τ, μπορείτε να αποταθείτε στην ηλεκτρονική διεύθυνση: b2tadmin@olympicair.com ή να επικοινωνήσετε με την κα Αγγελική Στεργιοπούλου - Tηλ: 210 3550443 προκειμένου να σας αποσταλεί η σχετική σύμβαση και η αίτηση εγγραφής.\nΗ συνεχής αναβάθμιση των προϊόντων και υπηρεσιών προς τους συνεργάτες μας αποτελεί κυρίαρχο στόχο για την Olympic Air.\nΣτη διάθεσή σας για όποια διευκρίνιση χρειαστείτε.\nΕίσοδος στο Β2Τ


NEWS MESSINIA - ΜΕΣΣΗΝΙΑΚΑ ΝΕΑ και ΕΙΔΗΣΕΙΣ: ΚΑΛΑΜΑΤΑ - Η εικόνα επέστρεψε στο "θρόνο“ της\nΚΑΛΑΜΑΤΑ - Η εικόνα επέστρεψε στο "θρόνο“ της\nΜε τη μεταφορά και επανατοποθέτηση της Ιεράς Εικόνος της Παναγίας της “Υπαπαντής” ολοκληρώθηκαν οι λατρευτικές εκδηλώσεις προς τιμήν της Πολιούχου της Καλαμάτας.\nΤην Κυριακή το πρωί, πραγματοποιήθηκε δισαρχιερατική Θεία Λειτουργία προεξάρχοντος του μητροπολίτου Γέροντος Λεοντοπόλεως κ. Γαβριήλ, συλλειτουργούντος μητροπολίτου Μεσσηνίας κ. Χρυσοστόμου, πλαισιουμένων από κληρικούς της πόλεως της Καλαμάτας.\nΟ μητροπολίτης Μεσσηνίας κηρύττοντας τον Θείο Λόγο τόνισε πως\nτόσο το αποστολικό ανάγνωσμα της ημέρας όσο και η ευαγγελική περικοπή, έρχονται να μας υπομνήσουν πως θα πρέπει να είμαστε αυθεντικοί στη ζωή μας και να μην υποκρινόμαστε απέναντι στο Θεό και τους συνανθρώπους μας.\nΠριν το τέλος της Θείας Λειτουργίας κ. Χρυσόστομος τιμώντας την πολυετή διακονία του κ. Λεωνίδα Κουβελιώτη στο αριστερό αναλόγιο του Ναού της Υπαπαντής, του απένειμε το παράσημο της Ιεράς Μητροπόλεως Μεσσηνίας, εκφράζοντας έτσι την ευαρέσκεια της τοπικής Εκκλησίας στο πρόσωπο του τιμωμένου. Στη συνεχεία τελέσθηκε παράκλησις και στο τέλοςο μεταφέρθηκε η Ιερά Εικόνα από το λιτανευτικό της θρόνο στην μόνιμη καθέδρα της εντός του Ναού.\nΤην παραμονή, (Σάββατο) , αρχικά τελέσθηκε Μέγας Εσπερινός χοροστατούντος μητροπολίτου Μάνης κ. Χρυσοστόμου και συγχοροστατούντος του μητροπολίτη Μεσσηνίας κ. Χρυσοστόμου και στησυνεχεία Αγρυπνία, προεξάρχοντος του πρωτοσυγκέλλου αρχιμ. Φιλίππου Χαμαργιά.


Ξάνθη: Η βασίλισσα της φετινής παρέλασης θα είναι η Λάουρα Νάργες | ENA CHANNEL\nΞάνθη: Η βασίλισσα της φετινής παρέλασης θα είναι η Λάουρα Νάργες\nΕΠΙΚΑΙΡΑ ΚΑΡΝΑΒΑΛΙΑ ΞΑΝΘΗ — 08 Μαρτίου 2013\nΣτα πλαίσια των Θρακικών Λαογραφικών Εορτών – Ξανθιώτικο Καρναβάλι 2013, η βασίλισσα της φετινής παρέλασης θα είναι η Λάουρα Νάργες.\nΗ Λάουρα Νάργες γεννήθηκε και μεγάλωσε στη Γερμανία, στη μικρή πόλη Μέντεν, με πατέρα Γερμανό και μητέρα Ελληνίδα. Μάθαινε ταυτόχρονα τη γερμανική αλλά και την ελληνική γλώσσα και η οικογένειά της φρόντιζε πάντα να βρίσκεται κοντά στη δεύτερη πατρίδα της. Επισκεπτόταν επιπλέον το απογευματινό ελληνικό σχολείο και τα καλοκαίρια τους τα περνούσαν στο χωριό τους στις Σέρρες. Η Λάουρα πάντα ένιωθε μιαν ιδιαίτερη επαφή με την Ελλάδα και την αγαπούσε πολύ.\nΑπό πολύ μικρή είχε έφεση προς στον καλλιτεχνικό τομέα. Ήθελε να πάει σε σχολές χορού, πιάνου ή φωνητικής, αλλά ο πατέρας της σαν γυμναστής προτιμούσε τα αθλήματα. Η Λάουρα έπαιζε για μικρά χρονικά διαστήματα σε ομάδες βόλεϊ και τένις, μέχρι που στην ηλικία των δεκατεσσάρων ετών ανακάλυψε την ιδανική σχολή χορού με χιπ χοπ. Κατάφερε να πείσει τους γονείς της και συμμετείχε σε αμέτρητους διαγωνισμούς χορού σε όλη τη Γερμανία.\nΜεγαλώνοντας αποφάσισε ότι στο μέλλον θα ήθελε να ασχοληθεί με την εκπαίδευση και να ακολουθήσει τα βήματα του πατέρα της και να γίνει και αυτή καθηγήτρια. Κάπου εκεί όμως ήρθε η μεγάλη ανατροπή, όταν δήλωσε συμμετοχή στο σόου χορού «So You Think You Can Dance» του MEGA σε ηλικία μόλις δεκαεπτά ετών. Άρπαξε την ευκαιρία να διαγωνισθεί στη χώρα όπου πάντα ποθούσε να κάνει τα όνειρά της πραγματικότητα.\nΗ Λάουρα συμμετείχε στο σόου απλώς για να συγκεντρώσει επιπλέον εμπειρίες σχετικά με τον χορό, που είναι η μεγάλη της αγάπη, δεν περίμενε όμως ποτέ πως αυτό θα έπαιζε καθοριστικό ρόλο και θα της άλλαζε ολόκληρη τη ζωή.\nΟι πρώτες επαγγελματικές προτάσεις δεν άργησαν να έρθουν καθώς έλαβε μέρος σε διαφημιστικά spot καθώς και στην πρώτη της εκπομπή στο Mad Tv.\nΤο 2011 λαμβάνει μέρος στην συναυλία που έδωσε η Patty στην Ελλάδα. Συμμετέχει σε διάφορα videoclip με τον Στάθη Λινό (Τίποτα δεν έχει αλλάξει) και Stan feat. Nivo (Αν μου φτάναν τα λεφτά ).Δοκιμάζει τις υποκριτικές της ικανότητες στον 3ο κύκλο της επιτυχημένης web σειράς «Flatmates» του ΑΝΤ1. Επίσης παρουσιάζει την εκπομπή «ESC στην τεχνολογία» από Δευτέρα έως Παρασκευή 5-7 το απόγευμα στην ΕΤ1 και μας κρατάει ενήμερους μαζί με τους συμπαρουσιαστές της για τα πιο HOT νέα στον κόσμο της τεχνολογίας.\nΠέρυσι εμφανίστηκε στην εκπομπή «ΟΛΑ 12» ως “κορίτσι του Θέμου”, με τον Θέμο Αναστασιάδη και τον Βαγγέλη Περρή.\nΦέτος έλαβε μέρος στο φιλανθρωπικό χορευτικό show του ΑΝΤ1 Dancing With The Stars 3 και ήταν μία από τους 14 celebrities που συμμετείχαν στο παιχνίδι. Κέρδισε την αγάπη του κόσμου και ανέπτυξε ακόμα περισσότερο τις χορευτικές της ικανότητες κερδίζοντας την 3 θέση μέσα στο σόου χορού.


Ο Taarak Mehta Ka Ooltah Chashmah γίνεται 13: Πώς άλλαξε το καστ με τα χρόνια, σε φωτογραφίες - Τηλεόραση | Ιούλιος 2022\nΟ Taarak Mehta Ka Ooltah Chashmah γίνεται 13: Πώς άλλαξε το καστ με τα χρόνια, σε φωτογραφίες\nΣτην 13η επέτειο του Taarak Mehta Ka Ooltah Chashmah, εξετάζουμε τις τότε και τώρα φωτογραφίες του καστ και πώς έχουν αλλάξει οι ηθοποιοί για περισσότερο από μια δεκαετία.\nΤο Taarak Mehta Ka Ooltah Chashmah μεταδόθηκε για πρώτη φορά στην τηλεόραση στις 28 Ιουλίου 2008.\nΗ δημοφιλής κωμική σειρά της τηλεόρασης Taarak Mehta Ka Ooltah Chashmah συμπλήρωσε σήμερα 13 χρόνια. Η εκπομπή, βασισμένη στη στήλη Duniye Ne Oondha Chashma που γράφτηκε από τον αρθρογράφο και δημοσιογράφο Taarak Mehta, βγήκε στον αέρα στις 28 Ιουλίου 2008 και από τότε είναι αγαπημένη του ινδικού τηλεοπτικού κοινού. Με περισσότερα από 3200 επεισόδια, η σειρά έχει διασκεδάσει τους θεατές με την κωμωδία καταστάσεων, τους αξέχαστους χαρακτήρες και το χιούμορ της. Η ιστορία του περιστρέφεται γύρω από τους κατοίκους της Gokuldham Society που είναι όλοι μοναδικοί στη δική τους ιδιότητα. Είτε πρόκειται για τον Jethalal, τον οποίο υποδύεται ο Dilip Joshi, είτε για τον Patrakaar Popatlal (Shyam Pathak), κάθε χαρακτήρας είναι ιδιόρρυθμος αλλά και συγγενής.\nΩστόσο, τα τελευταία 13 χρόνια, το καστ της σειράς έχει εξελιχθεί. Έτσι, στην 13η επέτειο του Taarak Mehta Ka Ooltah Chashmah, βλέπουμε τις τότε και τώρα φωτογραφίες του καστ της κωμικής σειράς.\nχάρτινο σπίτι του Βερολίνου\nΟ Dilip Joshi ως Jethalal Champaklal Gada\nΟ Dilip Joshi ως Jethalal Gada.\nΟ ηθοποιός Dilip Joshi έγινε δημοφιλές όνομα μετά την παρουσίαση του ρόλου του Jethalal Champaklal Gada. Το μουστάκι του είναι αναπόσπαστο μέρος της εμφάνισής του στην εκπομπή, αλλά στην πραγματική ζωή, ο ηθοποιός δεν έχει μουστάκι. Αν και μοιάζει κυρίως όπως φαινόταν 13 χρόνια πίσω, η μόνη διαφορά είναι ότι ο ηθοποιός φαίνεται λίγο ώριμος τώρα.\nBhavya Gandhi ως Tapu\nΟ Bhavya Gandhi έπαιξε Tapu.\nΟ ηθοποιός Bhavya Gandhi έπαιξε το ρόλο του Jethalal Champaklal Gada και του γιου της Daya Jethalal Gada, Tipendra Jethalal Gada, γνωστός και ως Tapu. Αφού εργάστηκε στο σόου ως παιδί καλλιτέχνης για οκτώ χρόνια, το άφησε το 2017. Έχει κάνει μερικές ταινίες Γκουτζαράτι όπως το Papa Tamne Nahi Samjhay, Striker, Baap Kamaal Dikro Dhamaal και άλλες μετά την αποχώρησή του από την παράσταση. Αντικαταστάθηκε από τον ηθοποιό Raj Anadkat που υποδύεται τον χαρακτήρα εδώ και τέσσερα χρόνια.\nKavi Kumar Azad ως Dr Haathi\nΟ Κάβι Κουμάρ Αζάντ αντικαταστάθηκε από τον Νιράλ Σόνι.\nΟι δημιουργοί έπρεπε να αναζητήσουν έναν νέο ηθοποιό για να παίξει το ρόλο του Dr Hathi μετά τον ξαφνικό θάνατο του Kavi Kumar Azad. Πέθανε το 2018 μετά από ανακοπή καρδιάς. Η σειρά απέκτησε τον νέο της Dr Haathi στον ηθοποιό Nirmal Soni, ο οποίος έπαιξε αρχικά τον ρόλο όταν ξεκίνησε η σειρά το 2008.\nGurucharan Singh ως Roshan Singh Sodhi\nΟ Gurucharan singh έχει αντικατασταθεί από τον Balwinder Singh Suri.\nΟ ηθοποιός Gurucharan Singh ταίριαζε στο ρόλο ενός ευτυχισμένου Roshan Singh Sodhi στη κωμική σειρά που έδειχνε ανθρώπους διαφορετικών πολιτισμών και θρησκειών να ζουν μαζί σε μια κοινωνία στέγασης. Αφού έπαιξε τον ρόλο για πέντε χρόνια, ο Gurucharan άφησε την παράσταση το 2013 και αντικαταστάθηκε από τον ηθοποιό Laad Singh Maan. Ωστόσο, ο Guruchuran επέστρεψε στην παράσταση το 2014. Το 2020, εγκατέλειψε ξανά το σόου και αντικαταστάθηκε από τον ηθοποιό Balwinder Singh Suri.\nNeha Mehta ως Anjali Mehta\nΟ Νέχα Μέχτα έχει αντικατασταθεί από τη Σουναγιάνα Φόζνταρ.\nΗ ηθοποιός Neha Mehta, η οποία υποδύθηκε τη σύζυγο του Taarak Mehta, Anjali Mehta στην παράσταση για 12 χρόνια, αποφάσισε να εγκαταλείψει την παράσταση το 2020. Αντικαταστάθηκε από την ηθοποιό Sunayana Fozdar.\nΗ Disha Vakani έγινε δημοφιλής ως Dayaben.\nΑν και η Disha Vakani είχε εγκαταλείψει το σόου το 2017, θα ήταν ατελές να γιορταστούν τα 13 χρόνια της Taarak Mehta Ka Ooltah Chashmah χωρίς να αναφέρουμε το όνομά της. Η Disha, με τους ιδιόρρυθμους τρόπους της, κέρδισε την καρδιά του κοινού και άφησε αντίκτυπο με τον ρόλο της Dayaben. Η φράση της, Hey Maa, Mataji έγινε δημοφιλής και οι θαυμαστές του σόου δεν μπορούν ποτέ να ξεχάσουν τον χορό garba της.\nJheel Mehta ως Sonu Bhide\nΟ Jheel Mehta αντικαταστάθηκε από τον Nidhi Bhanushali που αργότερα αντικαταστάθηκε από τον Palak Sidhwani.\nΟ Jheel Mehta έπαιξε το ρόλο της κόρης του Atmaram και της Madhvi Bhide, Sonu, στην παράσταση. Όμως εγκατέλειψε την εκπομπή μετά από τέσσερα χρόνια για να επικεντρωθεί στις σπουδές της. Αφού ο Jheel Nidhi Bhanushali απεικόνισε τον χαρακτήρα για περίπου 7 χρόνια. Όμως και εκείνη άφησε την παράσταση για τις σπουδές της. Στη συνέχεια, ο ηθοποιός Palak Sidhwani εντάχθηκε στο καστ της σειράς το 2019 και εξακολουθεί να φαίνεται να παίζει τον ρόλο.\nΗ Jennifer Mistry ως Roshan Kaur Sodhi\nΗ Jennifer Mistry υποδύεται τον ρόλο της κυρίας Roshan Kaur.\nΗ Jennifer Mistry εμφανίζεται αυτή τη στιγμή ως κυρία Roshan Sodhi στην εκπομπή. Όμως είχε εγκαταλείψει την εκπομπή το 2013 και αντικαταστάθηκε από τον Dilkhush Reporter. Τρία χρόνια αργότερα, η Mistry επέστρεψε για να παίξει τον ρόλο της στο σόου και τώρα χαίρεται που είναι μέρος ενός τόσο δημοφιλούς τηλεοπτικού σόου.\nAmit Bhatt ως Champaklal Gada\nAmit Bhatt ως Champaklal Gada.\nΟ Amit Bhatt είναι δημοφιλής στους θαυμαστές του Taarak Mehta ka Ooltah Chashmah ως «Bapuji». Δεν γνωρίζουν πολλοί, ο ηθοποιός είναι νεότερος από τον γιο του επί της οθόνης Dilip Joshi γνωστός και ως Jethalal στην πραγματική ζωή. Ήταν μόλις 35 ετών όταν άρχισε να παίζει τον ρόλο του παππού στην εκπομπή.\nMunmun Dutta ως Babita\nΟ Munmun Dutta έχει υποστεί μια τεράστια φυσική μεταμόρφωση τα τελευταία 13 χρόνια.\nΟ Munmun Dutta δοκιμάζει τον ρόλο της λαμπερής Babita Iyer, που έχει όλη την προσοχή της Jethalal, στην παράσταση. Με τα χρόνια, έχει υποστεί μια τεράστια μεταμόρφωση και η ηθοποιός δεν μοιάζει σε τίποτα όπως έμοιαζε πριν από 13 χρόνια.\nσύζυγος Κιμ Σεον-Χο


Με θρησκευτική κατάνυξη o εορτασμός της Αγίας Ματρώνας, στον ομώνυμο ναό στη Νέα Ερυθραία. - ΑΘΜΟΝΙΟΝ ΒΗΜΑ\nΑρχική ΚΗΦΙΣΙΑ Με θρησκευτική κατάνυξη o εορτασμός της Αγίας Ματρώνας, στον ομώνυμο ναό στη...\nΜε θρησκευτική κατάνυξη o εορτασμός της Αγίας Ματρώνας, στον ομώνυμο ναό στη Νέα Ερυθραία.\nΤη Τρίτη 19 Οκτωβρίου, πραγματοποιήθηκε η υποδοχή της Τίμιας Χειρός του Αγίου Ιερομάρτυρος Ελευθερίου, παρουσία του Αντιδημάρχου Ύδρευσης Μιχάλη Καυγαλάκη. Το Ιερό λείψανο θα παραμείνει έως τις 26/10 και θα τελούνται Ιερές Ακολουθίες καθημερινώς.\nΤην Τετάρτη 20 Οκτωβρίου, ετελέσθη Αρχιερατικό Συλλείτουργο προεξάρχοντος του Σεβασμιωτάτου Μητροπολίτη Θήρας, Αμοργού και Νήσων κ. Αμφιλοχίου και του Σεβασμιωτάτου Μητροπολίτη Κηφισιάς Αμαρουσίου και Ωρωπού κ.Κυρίλλου τους οποίους και πλαισίωναν Ιερείς του Ναού.\nΠροηγούμενο άρθροΣίμος Ρούσσος – Συνάντηση με τον γραμματέα του Περιφερειακού Συμβουλίου Αττικής\nΕπόμενο άρθροΜε τη συνδρομή και τη χρηματοδότηση της Περιφέρειας Αττικής συνολικού προϋπολογισμού 5.4 εκ. ευρώ ξεκίνησε η κατασκευή του νέου σύγχρονου βιοκλιματικού 1ου Δημοτικού Σχολείου Κρυονερίου, στον Δήμο Διονύσου\nΗ ΑΝΑΘΕΡΜΑΝΣΗ ΤΗΣ ΣΥΖΗΤΗΣΗΣ ΓΙΑ ΤΗΝ ΕΥΡΩΠΑΪΚΗ ΑΜΥΝΑ ΚΑΙ ΑΣΦΑΛΕΙΑ – Η ΚΥΠΡΟΣ ΚΙ’...\nΝίκος Πέππας – Υποψήφιος Δημοτικός Σύμβουλος – Μαρούσι Καθαρή Γραμμή με επικεφαλής τον Πάνο...\nΑΘΜΟΝΙΟΝΒΗΜΑ - 25 Φεβρουαρίου 2022 0


Jobe Neoprene Slalom Bag Μαύρο, Xtremeinn\nΠροηγούμενη σελίδα | Αρχική σελίδα Θαλάσσια σπορ Θήκες\nJobe - Θαλάσσια σπορ - Θήκες\nΠεριγραφή προϊόντος Jobe Neoprene Slalom Bag\nΜια ισχυρή σκι χρειάζεται ισχυρή προστασία. Και αυτό είναι ακριβώς αυτό που προσφέρει τσάντα νεοπρένιο σλάλομ μας. Αυτή η τσάντα νεοπρένιο 2,5 mm δεν είναι κατάλληλο για όλους ουρανούς μας. Έρχεται με μια γραβάτα κάτω λουράκι και προστατεύει σκι σας στο μέγιστο.\nJobe Neoprene Slalom Bag έχει την εγγύηση επιστροφής χρημάτων 100%. Αν για οποιοδήποτε λόγο δεν είστε απόλυτα ικανοποιημένοι με Jobe Neoprene Slalom Bag που έχετε αγοράσει στο xtremeinn, έχετε 30 ημερολογιακές ημέρες από την παράδοση για να την επιστρέψετε. Επιπλέον, στο ηλεκτρονικό μας ακραία αθλήματα κατάστημα μπορείτε να ανακαλύψετε την πλήρη γκάμα των προϊόντων της μάρκας Jobe και ολοκληρώστε την παραγγελία σας ακραία αθλήματα προϊόντα πάντα στις καλύτερες τιμές.\nΧαρακτηριστικά Jobe Neoprene Slalom Bag\nΒιωσιμότητα Jobe Neoprene Slalom Bag\nΠοιο μέγεθος (μήκος) slalom σκι θα το μανίκι ταιριάζει;\nΓειά σου! είναι 145x20 εκ., κατάλληλο για όλα τα σπορ Jobe. Ευχαριστώ για την ερώτησή σας!


Έχεις τη «νόσο του πληκτρολογίου»; Μάθε για το σύνδρομο...\nΈχεις τη «νόσο του πληκτρολογίου»; Μάθε για το σύνδρομο καρπιαίου σωλήνα\nΕάν δουλεύεις πολλές ώρες μπροστά στον υπολογιστή, τότε κινδυνεύεις περισσότερο από το σύνδορμο καρπιαίου σωλήνα. Μάθε πώς θα το αποφύγεις!\nΓΡΑΦΕΙ: ΕΠΙΣΤΗΜΟΝΙΚΟΣ ΣΥΝΕΡΓΑΤΗΣ SHAPE 13-07-2016\nΤο σύνδρομο του καρπιαίου σωλήνα αποκαλείται και «ασθένεια του υπολογιστή» καθώς πλήττει περισσότερο όσους χρησιμοποιούν για ώρες το πληκτρολόγιο καταπονώντας τον καρπό τους. Ανατομικά ο καρπιαίος σωλήνας έχει μορφή αγωγού (τούνελ) στη βάση της παλάμης που ο πυθμένας του είναι τα οστά του καρπού, ενώ ο θόλος του αποτελείται από μία χόνδρινη ταινία, τον εγκάρσιο χόνδρινο καρπιαίο σύνδεσμο. Το περιεχόμενό του αποτελείται από το μέσο νεύρο και τους καμπτήρες τένοντες των δαχτύλων.Το μέσο νεύρο δίνει αίσθηση στα πρώτα 3½ δάχτυλα και κίνηση στους αντιθετικούς μυς της βάσης του αντίχειρα, απαραίτητου για την εκτέλεση της σύλληψης αντικειμένων.\nΤι εναι το σύνδρομο καρπιαίου σωλήνα\nΠρόκειται για την πλέον πιο συχνή περιφερική πιεστική νευροπάθεια (είναι 5-6 φορές συχνότερο στις μεσήλικες γυναίκες απ’ ό,τι στους άνδρες). Εκδηλώνεται με μουδιάσματα στα πρώτα 3-4 δάχτυλα, κυρίως τις πρώτες πρωινές ώρες, ενώ στα τελευταία στάδια δεν μπορείς να κλείσεις την παλάμη σου, παρουσιάζεται, δηλαδή, μυϊκή αδυναμία παλάμης και, κυρίως, ατροφίας των μυών της βάσης του αντίχειρα, ενώ δεν μπορείς να πιάσεις αντικείμενα επειδή πέφτουν από το χέρι. Ταλαιπωρεί πολλές νοικοκυρές αλλά και χειρωνάκτες, κυρίως έπειτα από υπερβολική επιβάρυνση των χεριών στη διάρκεια της ημέρας. Συχνότερα εμφανίζεται στις εγκύους, στους διαβητικούς, τους ρευματοπαθείς και τους νεφροπαθείς. Διαγιγνώσκεται με κλινική εξέταση και επιβεβαιώνεται με το ηλεκτρομυογράφημα.\nΗ ακινητοποίηση με νάρθηκες, η ένεση τοπικά με κορτιζόνες, τα αντιφλεγμονώδη δεν προσφέρουν μόνιμη απαλλαγή. Η ριζική θεραπεία είναι χειρουργική με τοπική, περιοχική ή γενική νάρκωση, με ενδοσκοπική διάνοιξη καρπιαίου σωλήνα. Πρόκειται για χειρουργική μέθοδο στην οποία χρησιμοποιείται ενδοσκοπικό εργαλείο με αυτόματο μικρο-μαχαιρίδιο και η διάνοιξη γίνεται από μία μόνο οπή και υπό άμεσο τηλεοπτικό ελεγχο με μικροκάμερα και οπτική ίνα και λυχνία που βρίσκονται στο εργαλείο. Η τομή είναι ανύπαρκτη (μερικά χιλιοστά) και η ανάρρωση είναι ταχύτατη (3-4 ημέρες), οπότε εκτός από την ταχύτατη επούλωση και την ελάχιστη τομή και η επάνοδος στην εργασία είναι σχεδόν άμεση (εντός της εβδομάδας).\nΔες εδώ πώς θα αποφύγεις και άλλα προβλήματα που σχετίζονται άμεσα με την πολύωρη χρήση υπολογιστή.\nΕυχαριστούμε τον Ιωάννη Ιγνατιάδη, χειρουργό ορθοπαιδικό, συνεργάτη Ιατρικού Αθηνών, Κλινική Ψυχικού, τέως επιμελητή Α΄ ΕΣΥ Κλινικής Μικροχειρουργικής Χειρός-Νοσοκομείου ΚΑΤ, Γ. Γ. της Ελληνικής Εταιρείας Επανορθωτικής Μικροχειρουργικής, αντιπρόεδρο Ελληνικής Εταιρείας Χειρουργικής Χεριού.\nΚαφέ κηλίδες, πανάδες, ευρυαγγείες: Πώς θα αντιμετωπίσεις τις δερματικές ατέλειες χωρίς ταλαιπωρία;\nΔΙΑΤΡΟΦΗ Πεμ, 08 Απρ 2021\nΕνδεικτικό πλάνο διατροφής μακροζωίας από τη διατροφολόγο Αναστασία Κόκκαλη\nΧυμοί φρούτων ή λαχανικών: Ποια είναι η πιο υγιεινή επιλογή σύμφωνα με τη διατροφολόγο;\nΔΙΑΤΡΟΦΗ Τρι, 06 Απρ 2021\nΕνεργοποίηση μεταβολισμού: Πώς θα τον αυξήσεις και ποιοι συνδυασμοί τροφών θα βοηθήσουν;


Αλβανία: Έχασε τη μάχη με τη ζωή από τον κορωνοϊό ο πρώην Πρωθυπουργός Fino\nBy Albanian Newsroom / Published on: March 29, 2021\nΟ βουλευτής του Σοσιαλιστικού Κόμματο (SP) και πρώην Πρωθυπουργός της Αλβανίας, Bashkim Fino, πέθανε σε ηλικία 59 ετών. Ο Fino είχε νοσήσει από τον COVID-19 και για αρκετές ημέρες η κατάστασή του είχε επιδεινωθεί δραματικά.\nΟ Πρωθυπουργός της Αλβανίας Edi Rama εξέφρασε τα συλλυπητήρια του για τον πρόωρο χαμό του Bashkim Fino.\n«Απίστευτο, αλλά δυστυχώς πολύ αληθινό, ο φίλος μου, ο καλός μας φίλος Bashkim Fino, δεν είναι πλέον ζωντανός. Δεν έχω λόγια» δήλωσε ο Rama. Συνεχίζοντας ο Αλβανός Πρωθυπουργός σημείωσε ότι «σήμερα είναι μια μέρα πένθους για τη μεγάλη μας οικογένεια, οι εκλογικές μας δραστηριότητες θα σταματήσουν, προς τιμήν της μνήμης του αγαπητού μας αδελφού».\nΟ Bashkim Fino γεννήθηκε στις 12 Οκτωβρίου 1962 στο Αργυρόκαστρο. Διετέλεσε Πρωθυπουργός της Αλβανίας από τις 9 Μαρτίου 1997 έως τις 29 Ιουνίου 1997. Ολοκλήρωσε τις ανώτερες σπουδές του στο Πανεπιστήμιο Τιράνων, τη Σχολή Οικονομικών, Τμήμα Οικονομικών. Το 1992, ο Fino εξελέγη δήμαρχος Αργυροκάστρου, μια θέση που κατείχε μέχρι το 1996.\nΗ πολιτική του καριέρα στο Σοσιαλιστικό Κόμμα ξεκίνησε από νωρίς. Από το 1997 και μετά ήταν μέλος της Προεδρίας του Σοσιαλιστικού Κόμματος. Η κορυφαία στιγμή της πολιτικής του καριέρας θα σημειωθεί το 1997, όταν θα εκλεγεί Πρωθυπουργός της χώρας στην κυβέρνηση Εθνικής Συμφιλίωσης, μια θέση που υπηρέτησε από τον Μάρτιο έως τον Ιούλιο. Ο Bashkim Fino κατείχε πολλές υπουργικές θέσεις από το 1997 έως το 1998 υπηρέτησε ως Υπουργός Τοπικής Αυτοδιοίκησης και ταυτόχρονα Αντιπρόεδρος της Κυβέρνησης, όπως και από το 1999 έως το 2001 όπου ήταν και πάλι Υπουργός Τοπικής Αυτοδιοίκησης. Κατά τα έτη 2001-2002 ήταν Υπουργός Δημοσίων Έργων και Τουρισμού./ibna


Οι καλοί καπετάνιοι, στις φουρτούνες φαίνονται - Αρθρογραφίες - Νίκος Ζέρβας - Ολυμπιακός Μπάσκετ - Αρθρογραφίες | sport-fm.gr: bwinΣΠΟΡ FM 94.6\nΟ Νίκος Ζέρβας γράφει για την ολοκλήρωση της σεζόν του Ολυμπιακού και το θέμα Σπανούλη-Μπαρτζώκα που όπως και τα υπόλοιπα πρέπει να χειριστούν οι Αγγελόπουλοι.\nΒασίλης Σπανούλης: Τι πιστεύετε ότι πρέπει να κάνει;\nΗΜΕΡΟΜΗΝΙΑ ΔΗΜΟΣΙΕΥΣΗΣ: 10/04/2021, 14:31\nΗ πικρή γεύση της ολοκλήρωσης της φετινής σεζόν σε ένα άχρωμο και άοσμο παιχνίδι με την Χίμκι, δεν είχε προλάβει να φύγει από τα χείλη του Ολυμπιακού και η συνέντευξη Τύπου του Γιώργου Μπαρτζώκα, ήταν η απαρχή για, από άλλη βάση, συζητήσεις αναφορικά με το μέλλον της ομάδας. Δυστυχώς, οι συνθήκες είναι έτσι, που υπάρχει άπλετος χρόνος για αναλύσεις, συζητήσεις και επιθυμίες για το πώς θα διαμορφωθεί το ρόστερ, όμως ξεκάθαρα το θέμα που «καίει» ή αν θέλετε κεντρίζει περισσότερο το ενδιαφέρον, είναι αυτό του Βασίλη Σπανούλη.\nΗ αίσθηση-πληροφόρηση πως ο αρχηγός θέλει, υπό προϋποθέσεις, να συνεχίσει να αγωνίζεται και την νέα σεζόν, επειδή πιστεύει πρωτίστως πως έχει ακόμα να δώσει πράγματα, έχοντας σπίθα μέσα του για μπάσκετ και δευτερευόντως, για να γευτεί και να νιώσει την αναγνώριση του κόσμου, είναι επιβεβαιωμένη. Κανείς όμως δεν μπορεί να επιβάλει την θέλησή του σε έναν οργανισμό, γι’ αυτό και επισημαίναμε τις προηγούμενες μέρες, πως για να παρθεί η οποιαδήποτε απόφαση, θα πρέπει να γίνουν συζητήσεις μεταξύ παίκτη, προέδρων και προπονητή. Ανεξάρτητα με το τι θέλει ο καθένας ή το τι θεωρεί σωστό, συναισθηματικά, ουσιαστικά, ρεαλιστικά ή ο,τιδήποτε άλλο, η λέξη που θα πρέπει να… αγκαλιάσει κάθε απόφαση ή γνώμη, είναι ο σεβασμός.\nΟ Ολυμπιακός ανεξάρτητα με το τι θα γίνει με τον Σπανούλη, θα πρέπει να ενισχύσει την περιφέρειά του με τουλάχιστον δύο παιγμένους στην Ευρωλίγκα παίκτες που να ταιριάζουν με τον Σλούκα για να παίξει καλύτερο μπάσκετ και να μειώσει τις πιθανότητες να αποτύχει και την νέα σεζόν. Η άποψη πως ακόμα και έτσι, ο σε λίγους μήνες 39χρονος γκαρντ μπορεί με έναν ειδικό ρόλο, τον οποίο όμως θα αποδεχθεί, να προσφέρει σημαντικά, έχει καταγραφεί από τον υπογράφων, αλλά σημασία δεν έχει τι πιστεύουν οι τριγύρω, αλλά οι πρωταγωνιστές. Και αυτοί που θα καρπωθούν τα αποτελέσματα της οποιασδήποτε απόφασης. Δηλαδή ο παίκτης, ο προπονητής, μα πάνω απ’ όλα η διοίκηση. Διότι στο τέλος της ημέρας οι διοικητικοί ηγέτες της ομάδας έχουν την μεγαλύτερη ευθύνη, ειδικά όταν πρόκειται για ένα τόσο λεπτό και συνάμα ιστορικό θέμα.\nΕδώ και περίπου δυο-τρεις μήνες, οι φράσεις «καθαρές εξηγήσεις», «χωρίς εγωισμούς» και «με γνώμονα το κοινό καλό», έχουν αναφερθεί σε αυτή την στήλη, φωτογραφίζοντας στο έπακρο το συγκεκριμένο ζήτημα, που ήταν δεδομένο πως θα προκύψει. Αν είχαν γίνει τέτοιες και το καλοκαίρι του 2020 ή είχαν αποκτηθεί καλύτεροι γκαρντ (δεδομένα ο Σπανούλης θα δεχόταν σε αυτή την περίπτωση να κάνει ακόμα πιο πίσω), ίσως τώρα ο Ολυμπιακός να σχεδίαζε τα παιχνίδια του για τα πλέι οφ. Πάμε όμως στο μέλλον. Ο κόουτς Μπαρτζώκας σχεδόν όλη την σεζόν υπογράμμιζε στις δηλώσεις του πως η ομάδα πρέπει να προχωρήσει. Είναι ολοφάνερο πως στην υποθετική περίπτωση που ο Σπανούλης ανακοίνωνε χθες το τέλος της συλλογικής του καριέρας, δεν θα τον στενοχωρούσε ιδιαίτερα. Ως προς την ουσία και όχι την σημειολογία μίας τέτοιας ιστορικής απόφασης. Σε μικρότερο βαθμό, το ίδιο ισχύει και για τον Πρίντεζη. Παίρνοντας αυτός όλη την ευθύνη και γνωρίζοντας πως την νέα σεζόν δεν θα έχει ελαφρυντικά και μεγαλύτερη πίεση, ξεκαθαρίζει την θέση του.\nΈχει επιλέξει να είναι ρεαλιστής (ρεαλισμός βέβαια ήταν και η ανάγκη για αλλαγές παικτών μέσα στην σεζόν), γι’ αυτό και χθες, όπως και άλλες φορές μέσα στην σεζόν έκανε λόγο για βετεράνους, το άθλημα που εξελίσσεται και πολλά άλλα. Η άποψή του είναι σεβαστή, όμως υπάρχει και η άλλη όψη του νομίσματος, που λέει πως οι δύο παίκτες στην πράξη μόνο επιζήμιοι δεν ήταν στους περισσότερους αγώνες για την ομάδα. Η φράση-ερώτηση «και αν ο κορωνοϊός κρατήσει άλλα πέντε χρόνια, θα παίζει μέχρι τα 45;», ήχησε άσχημα και ίσως να έπρεπε να μην είχε ειπωθεί, όμως η ουσία της όλης υπόθεσης είναι αλλού. Στην τελική για το μέγεθος του συγκεκριμένου παίκτη, δεν είναι καθόλου κομψό να βγαίνει προς τα έξω πως αν συνεχίσει το μπάσκετ θα γίνει μόνο για το… χειροκρότημα. Ειδικά όταν πριν μερικά λεπτά έχει μοιράσει 9 ασίστ σε 18 λεπτά συμμετοχής. Πιο πολύ ενοχλούσε το: «δεν μπορώ να καταλάβω τι παθαίνει ο Βασίλης στο ΟΑΚΑ» εν έτη 2013. Αυτό δείχνει πολλά...\nΟι δύο πλευρές λοιπόν έχουν ανοίξει (ο Σπανούλης όχι επίσημα) τα χαρτιά τους και πλέον η σκυτάλη περνάει σε αυτούς που οφείλουν να διαχειριστούν την κατάσταση. Είναι αναγκαίο για να λειτουργήσει όλο αυτό, Παναγιώτης και Γιώργος Αγγελόπουλος να ζυγίσουν τα δεδομένα και να με γνώμονα αυτό που οι ίδιοι θεωρούν σωστό και ωφέλιμο να χαράξουν πορεία. Μόνο αν όλοι τους συζητήσουν με ηρεμία, ειλικρίνεια και χωρίς εγωισμούς μπορούν να καταλήξουν στην πιο σωστή απόφαση. Η κατανόηση στα «θέλω» της κάθε πλευράς θα είναι ο πιο σωστός σύμβουλος, διότι ο Ολυμπιακός είναι πάνω απ’ όλους και ίσως… τραυματιστεί ανεπανόρθωτα και για την νέα προσπάθεια που θα κάνει.\nΑν συνεχίσουν να υπάρχουν απόνερα, είτε συνεχίσει ο Σπανούλης, είτε τελειώσει άδοξα την καριέρα του στην ομάδα, οι στέρεες βάσεις που οφείλει να έχει το οικοδόμημα, θα υποστούν με το «καλημέρα» της νέας σεζόν ζημιές. Αν η απόφαση είναι απόλυτα συνειδητή, με αυτογνωσία και γνώμονα το κοινό καλό, τότε οι πιθανότητες για κάτι πολύ καλύτερο θα αυξηθούν κατακόρυφα.\nΥ.Γ.: Αμοιβαίες υποχωρήσεις. Δύο λέξεις κλειδιά για την εύρυθμη και υγιή λειτουργία κάθε σχέσης. Ας ευχηθούμε να γίνουν… Και να είναι πραγματικές.


ΟΡΓΗ ΛΑΟΥ: Χρόνια Πολλά κ. Παπανδρέου\nΧρόνια Πολλά κ. Παπανδρέου\n21 Απρίλη 1967: Συνταγματάρχες\n21 Απρίλη 2010: ΔΝΤ\nΤα πάντα έχουν το συμβολισμό τους: Ο παππούς Γιώργος Παπανδρέου δέχτηκε την εισβολή των απρόσκλητων χουντικών και τιμωρήθηκε με κατ’ οίκον περιορισμό. Ο εγγονός Γιώργος Παπανδρέου προσκάλεσε ο ίδιος το ΔΝΤ παραδίδοντάς του και τυπικά την διακυβέρνηση της χώρας. Από τον γύψο του «Ελλάς Ελλήνων Χριστιανών», στον γύψο του «Ελλάς Ελλήνων Εξοντωμένων».\nΤο ΔΝΤ ήρθε στην Ελλάδα παρά τις «μεγάλες νίκες» και τις «εκτυφλωτικές επιτυχίες» της κυβέρνησης στις αλλεπάλληλες Συνόδους Κορυφής. Παρά τον διατεταγμένο και γλοιώδη θαυμασμό των συγκροτημάτων τύπου για τον πρωθυπουργό «που αν δεν υπήρχε, έπρεπε να τον είχαμε εφεύρει». Παρά την προπαγάνδα που εδώ και μήνες μας πιπιλίζει τον εγκέφαλο κάθε βράδυ στις οκτώ.\nΤο ΔΝΤ ήρθε στην Ελλάδα και εγκατέστησε μηχανισμό κηδεμονίας, όχι επειδή αυτή ήταν η φυσιολογική εξέλιξη των πραγμάτων. Αλλά επειδή εκεί οδήγησαν οι καταστροφικές πολιτικές αυτής και της προηγούμενης κυβέρνησης, και όλων των κυβερνήσεων της μεταπολίτευσης, που καθοδήγησαν την παραγωγική αποσυγκρότηση, τη δημοσιονομική ασφυξία, την τρομακτική ανισότητα και την δανειακή θηλιά.\nΣήμερα θα μας πούνε ότι για την οικονομική (και πολιτική) κατοχή της χώρας από το ΔΝΤ δεν φταίει η κυβέρνηση. Φταίει ο λαός. Που δεν λέει να χωνέψει ότι πρέπει να ζει με μισθούς των 800 ευρώ και συντάξεις των 500 ευρώ. Που δεν θέλει να βγαίνει στη σύνταξη στα 70. Που γκρινιάζει όταν ο μισθωτός των 900 ευρώ πληρώνει περισσότερο από τον βιομήχανο. Που εκπλήσσεται όταν βλέπει ότι το κράτος κερδίζει περισσότερα από το χαράτσωμα των μεταναστών, παρά από τη φορολογία των εφοπλιστών.\nΤο ΔΝΤ δεν είναι εδώ σήμερα για να δανείσει φτηνά. Φτηνά δάνεισε την Αργεντινή, την Λεττονία, την Ουγγαρία. Σαν προϋπόθεση όμως εκτίναξε τη φτώχεια και την ανεργία, έριξε την οικονομία σε χρόνια ύφεση και ασφυξία και οδήγησε την κοινωνία χρόνια πίσω. Τα ΜΜΕ θα ξαναπούν ψέματα για το ΔΝΤ. Τόσο καιρό δεν το θέλαμε περιμένοντας τους εταίρους της ΕΕ, αλλά τώρα πρέπει να το αποδαιμονοποιήσουμε και να το καλωσορίσουμε. Η κωλοτούμπα δεν έχει όριο.\nΗ ελληνική κυβέρνηση θα μείνει στην ιστορία ως κυβέρνηση ψευτών και απατεώνων. Άλλα υποσχέθηκε προεκλογικά, άλλα υλοποίησε μετεκλογικά. Και από τότε μέχρι σήμερα, κάθε βδομάδα, άλλα λέει και άλλα κάνει. Αυτά που αποκλείει τον ένα μήνα, τον επόμενο τα θεωρεί αναπόφευκτα. Η γραμμή άμυνας που έχει, είναι μόνο για τα παπαγαλάκια της τηλεόρασης. Το περίστροφο που ζήτησε από την ΕΕ για να «εκβιάσει τις αγορές», τελικά το έβαλε στο στόμα της χώρας και πυροβόλησε. Είναι μια κυβέρνηση αποτυχημένη.\nΠάνω από όλα είναι μια κυβέρνηση επικίνδυνη. Οργανώνει και προχωρά στη μεγαλύτερη ληστεία και αναδιανομή πλούτου από τους πολλούς στους λίγους. Απολύσεις, μειώσεις μισθών, δουλειά μέχρι τον τάφο, διάλυση των σχολείων και των νοσοκομείων.\nΤο σενάριο τρόμου που γράφουν για την ελληνική κοινωνία δεν έχει τέλος. Κάθε μέρα θα έρχονται χειρότερα. Μια μεγάλη πολιτική και κοινωνική ανατροπή είναι ο μόνος εφικτός τρόπος επιβίωσης. Διαφορετικά οι εγχώριοι πολιτικοί και οι διεθνείς επιτηρητές των αγορών, μας οδηγούν κατευθείαν στην εξόντωση.\nΥπάρχει κι άλλος δρόμος: Να πληρώσουν οι πολιτικοί υπεύθυνοι και να ανατραπούν οι υπεύθυνες πολιτικές. Ανατροπή των καθεστώτων επιτήρησης, χωρίς το ΔΝΤ και τους οικονομικούς χωροφύλακες. Με αποχώρηση από τον νομισματικό και οικονομικό γύψο της ευρωζώνης. Με επαναδιαπραγμάτευση του χρέους. Επειδή μπορεί να υπάρξει μια Ελλάδα που παράγει, που ευημερεί, που φροντίζει τον εργαζόμενο κόσμο της, όχι τους μιζαδόρους, τα λαμόγια, τους ζάπλουτους των ελβετικών τραπεζών. Για μια Ελλάδα των εργαζόμενων και του λαού και όχι των μιζαδόρων και των Βρυξελλών. Για μια άλλη Ελλάδα σε μια άλλη Ευρώπη.\nΑπό την Τετάρτη κατάληψη του κέντρου της Αθήνας και όλων των μεγάλων πόλεων.


Οικοδομώντας μια Ευτυχισμένη Οικογένεια\nτους Χριστιανούς πατέρες που θα είχαν τα προσόντα να είναι επίσκοποι και διακονικοί βοηθοί, έγραψε στον Τιμόθεο: Πρέπει να είναι άνθρωπος «κυβερνών καλώς τον εαυτού οίκον, έχων τα τέκνα αυτού εις υποταγήν μετά πάσης σεμνότητος (διότι εάν τις δεν εξεύρη να κυβερνά τον εαυτού οίκον, πώς θέλει επιμεληθή την εκκλησίαν του Θεού;)» (1 Τιμ. 3:1-7) Επομένως, η Χριστιανική εκκλησία μπορεί ορθώς να αναμένη καλά οικογενειακά παραδείγματα από επισκόπους και διακονικούς βοηθούς. Οι Χριστιανοί πατέρες που αποτυγχάνουν να παράσχουν τέτοια παραδείγματα, θα ήταν δύσκολο να αναμένεται ότι θα διατηρηθούν σε θέσεις εποπτείας.\nΟ Ρόλος της Συζύγου και των Τέκνων σε μια Ευτυχισμένη Οικογένεια\n1. Πώς μπορεί η Χριστιανή σύζυγος να συμβάλη πολύ στην ευτυχία του οικογενειακού κύκλου;\nΠΟΙΟΣ συνεργάζεται τόσο στενά με τον αρχηγό της οικογενείας για να κάμη τον οικογενειακό κύκλο μια ευτυχισμένη διάταξι; Ποιος συμμερίζεται αυτή την ευθύνη και το προνόμιο; Ο Σολομών ήταν εκείνος που είπε: «Όστις εύρηκε γυναίκα, εύρηκεν αγαθόν.» (Παροιμ. 18:22) Πόσο αληθινά είναι τα λόγια αυτά! Πολύ συχνά στο βάθος και ίσως ακόμη απαρατήρητη βρίσκεται η καλή σύζυγος που είναι μεγάλη πηγή εμπνεύσεως για τον αρχηγό της οικογενείας που σημειώνει επιτυχίες. Πόσο ακριβώς μεγάλη μπορεί να είναι η συνεισφορά της συζύγου στην ευτυχία του οικογενειακού κύκλου; Ενώ έχομε ήδη εξετάσει τον ρόλο των γονέων σε κάποια έκτασι, ιδού μερικά πρόσθετα σημεία για τις συζύγους για σχετική εξέτασι. Πρώτ’ απ’ όλα, οι σύζυγοι—άνδρας και γυναίκα—πρέπει να εργάζωνται σαν ένας, να σκέπτωνται σαν ένας, και έτσι να παρουσιάζουν έναν ακατανίκητο συνδυασμό. Αυτή είναι Θεία διάταξις. (Ματθ. 19:5) Μια καλή σύζυγος ενεργεί ως συμπλήρωμα του συζύγου της και θα συμφωνή με τις αποφάσεις του, εξ άλλου δε ο καλός σύζυγος θα θέλη να συμβουλεύεται τη σύζυγό του σε οικογενειακά ζητήματα, για να μπορή να επικρατή ειρήνη και αρμονία.\n2. Τι είναι ζωτικό για να διατηρηθή ο οικογενειακός κύκλος μια ισορροπημένη διάταξις;\n2 Ο απόστολος Παύλος σχολιάζει αυτή τη θαυμαστή διάταξι για τους δύο πρωτίστους στον οικογενειακό κύκλο, όταν λέγη: «Αι γυναίκες, υποτάσσεσθε εις τους άνδρας σας ως εις τον Κύριον· διότι ο ανήρ είναι κεφαλή της γυναικός, καθώς και ο Χριστός κεφαλή της εκκλησίας, και αυτός είναι σωτήρ του σώματος. Αλλά καθώς η εκκλησία υποτάσσεται εις τον Χριστόν, ούτω και αι γυναίκες ας υποτάσσωνται εις τους άνδρας αυτών κατά πάντα.» (Εφεσ. 5:22-24) Αυτή είναι μια ισορροπημένη διάταξις, και μόνο όταν βγαίνη από την ισορροπία θα υπάρχη δυστυχία και έλλειψις επιτυχίας. Παραδείγματος χάριν, σημειώστε τη συμβουλή του εδαφίου 22, ότι οι γυναίκες πρέπει να υποτάσσωνται στους συζύγους των ως εις τον Κύριον επειδή ο ανήρ είναι η κεφαλή της γυναικός του. Η αρχή αυτή πρέπει να κυβερνά την άποψι μιας γυναικός για τον σύζυγό της όταν πρόκειται για οικογενειακές αποφάσεις.\n3. Πώς μπορεί να εξασθενήση σημαντικά η θέσις του ανδρός στον οικογενειακό κύκλο;\n3 Σχετικά με τούτο, αν ο άνδρας και η γυναίκα συζητούν μπροστά στα παιδιά, για το ποιος πρέπει να λαβαίνη αποφάσεις και να διευθύνη τα πράγματα, αυτό θα εξασθενίση ασφαλώς τη διάρθρωσι του οικογενειακού κύκλου. Η θέσις του ανδρός θα εξασθενήση ως το σημείο που τα


exastal: Αλίμονο αν η ευρωπαϊκή προοπτική της Ελλάδας ταυτιστεί με τις τύχες της κυβέρνησης Σαμαρά\nΑλίμονο αν η ευρωπαϊκή προοπτική της Ελλάδας ταυτιστεί με τις τύχες της κυβέρνησης Σαμαρά\nΨευδοδίλημμα η ταύτιση κυβέρνησης Σαμαρά με την ευρωπαϊκή προοπτική της χώρας\nΟ κ. Σαμαράς έθεσε πρόσφατα στους ψηφοφόρους το (κατά τη γνώμη του) δίλημμα των ευρωεκλογών. Είπε ουσιαστικά ότι αν δεν ψηφιστεί η κυβέρνησή του θα κινδυνεύσει η ...\nθέση της χώρας στην Ευρώπη. Ταύτισε δηλαδή την ψήφο στην κυβέρνησή του με την ευρωπαϊκή προοπτική της Ελλάδας. Μπορεί όμως η σημερινή κυβέρνηση να ταυτιστεί σήμερα με την ευρωπαϊκή μας προοπτική; Για να απαντήσουμε θα πρέπει να ξεκινήσουμε από τα πρόσφατα γεγονότα.\nΌταν διαπιστώθηκε η καταστροφική κρίση και όλοι τέθηκαν πλέον προ των ευθυνών τους, ο κ. Σαμαράς ήταν ο πρώτος που υπονόμευσε στην πράξη την ευρωπαϊκή μας προοπτική.\nΜε την ακραία πολιτική εξαπάτησης του ελληνικού λαού (Ζάππεια και άλλες φαιδρές ιστορίες), βοήθησε όσο κανείς άλλος, από την θέση του αρχηγού της αξιωματικής αντιπολίτευσης, στην ανάπτυξη του αντιευρωπαϊσμού στην Ελλάδα.\nΔικό του κατασκεύασμα ήταν η άνοδος του τέρατος του λαϊκισμού και του ανορθολογισμού, που γιγάντωσε τον ΣΥΡΙΖΑ και γέννησε το ακραίο φαινόμενο της ΧΡΥΣΗΣ ΑΥΓΗΣ και από την πολιτική μήτρα του κ. Σαμαρά ως «αρχιτέκτονα του αντιμνημονιακού αγώνα» (όπως ονόμαζε τον εαυτό του μέχρι τον Απρίλιο του 2013), γεννήθηκαν οι ΑΝΕΛ. Η επιμονή του για εκλογές και η δίψα του για εξουσία εντός του 2012, πριν ακόμα εφαρμοστεί το δεύτερο μνημόνιο, μας έφεραν στο χείλος της εξόδου από το ευρώ και την Ευρώπη τον Ιούνιο του 2012.\nΑκόμα όμως και όταν ανέλαβε την εξουσία η πολιτική που εφάρμοσε ο κ. Σαμαράς κάθε άλλο παρά διασφαλίζει την ευρωπαϊκή μας προοπτική. Δεν διέρρηξε ασφαλώς τις σχέσεις με την τρόικα και την Ευρώπη (αυτό θα οδηγούσε στον ξαφνικό πολιτικό του θάνατο και οι πολιτικοί δεν ανήκουν στις κατηγορίες ανθρώπων που έχουν εγγενή τάση προς αυτοκτονία), αλλά συνεχίζει με πολλούς τρόπους να τροφοδοτεί τον αντιευρωπαϊσμό.\nΚαταρχήν συνεχίζει να εμφανίζει ως πηγή όλων των δεινών τις συμφωνίες που ο ίδιος έχει υπογράψει. Συναγωνίζεται με τον κ. Τσίπρα στο ποιος θα εμφανίσει ως «ημέρα ανεξαρτησίας», την αποχώρηση της τρόικας και την λήξη του μνημονίου, την ώρα που ο ίδιος καθυστερεί την προσαρμογή μη υλοποιώντας τις διαρθρωτικές μεταρρυθμίσεις που έχει συμφωνήσει.\nΤαυτόχρονα εφαρμόζει μια πολιτική εξοντωτικής υπερφορόλόγησης και διατήρησης (κατά το δυνατόν) του μεγάλου κομματικού κράτους που και τα δύο κόμματα δημιούργησαν. Καταστρέφει έτσι τον παραγωγικό τομέα της οικονομίας και συντρίβει την μεσαία τάξη.\nΥπονομεύει δηλαδή τους πολιτικούς πυλώνες που κατά κύριο λόγο στηρίζουν το ευρωπαϊκό οικοδόμημα της χώρας και παρατείνει την ύφεση και την ανεργία, στρατολογώντας μαζικά οπαδούς για τους αντίπαλους της ευρωπαϊκής πορείας της χώρας.\nΤαυτόχρονα, στην καθημερινή διαχείριση, συνεχίζει την φαύλη κομματική λογική, που είναι πιο κοντά στην βαλκανική-οθωμανική παράδοση παρά στον ευρωπαϊκό τρόπο λειτουργίας του κράτους και των θεσμών. Το 4-2-1 με το οποίο τα κόμματα της τρικομματικής μοιράστηκαν τις δημόσιες θέσεις συνεχίστηκε στη δικομματική (5-3), με τους πολιτευτές και τα κομματικά στελέχη να επανέρχονται μαζικά στο κράτος (πρόσφατο χαρακτηριστικό παράδειγμα οι διοικήσεις των νοσοκομείων), για να εξασφαλίσουν ότι δεν θα σταματήσει η ροή των ρουσφετιών και των κομματικών συναλλαγών.\nΑκόμα και στη σημερινή φάση απόγνωσης η κυβέρνηση Σαμαρά ψάχνει τρόπους να διορίσει ξανά σε μόνιμες θέσεις στο δημόσιο κομματικά στελέχη. Πιο πρόσφατο παράδειγμα κομματικό στέλεχος της ΝΔ (η κα Τζότζολα), που -με πρόταση του κ. Χατζηδάκη- διορίστηκε σε θέση δεύτερου νομικού συμβούλου στο ΚΕΠΕ, που επί τούτου δημιουργήθηκε, ενώ έχουν απομείνει στο ίδρυμα μόλις 24 ερευνητές από τους 65 που προβλέπονται στο οργανόγραμμα. Θαυμάστε αναλογία: Ίδρυμα Ερευνών με 24 ερευνητές που χρειάζεται όμως δύο νομικούς συμβούλους!\nΗ ταύτιση της κυβέρνησης Σαμαρά με την ευρωπαϊκή προοπτική έχει και μια ακόμα αδυναμία. Το γεγονός ότι τα ίδια τα δύο κόμματα που την στηρίζουν δεν έχουν προοπτική. Έχουν οικονομικά χρεοκοπήσει (χρωστούν πάνω από 270 εκ. δανεικά κι αγύριστα) και πολιτικά βρίσκονται σε διαρκή υποχώρηση.\nΟ κόσμος πρέπει να επιλέξει φιλοευρωπαϊκά στις ευρωεκλογές του Μαΐου, αλλά δεν χρειαζόμαστε ούτε αυτή την Ευρώπη, ούτε αυτή την κυβερνητική πολιτική. Η λύση του Ευρωπαϊκού αδιεξόδου μπορεί να επέλθει με περισσότερη αλλά διαφορετική Ευρώπη.\nΜια Ευρώπη που θα χρησιμοποιεί αποτελεσματικότερα τα χρήματα των Ευρωπαίων φορολογουμένων, θα επιδεικνύει γνησιότερη αλληλεγγύη στα μέλη της που βρίσκονται σε αδυναμία και δεν θα αφήνει τα στενά συμφέροντα των ισχυρών κυβερνήσεων να κυριαρχούν σε κάθε απόφασή της.\nΧρειαζόμαστε όμως προπαντός, όχι μόνο για να μείνουμε στην Ευρώπη, αλλά και για να ανακάμψουμε θεαματικά, μια πολιτική λιγότερων φόρων, μικρότερου κράτους απαλλαγμένου από το άγος του κομματισμού.\nΑυτά είναι τα κεντρικά συνθήματα με τα οποία η Δράση επιδιώκει την συγκρότηση στις επικείμενες ευρωεκλογές ενός πραγματικά μεταρρυθμιστικού φιλοευρωπαϊκού μετώπου. Ενός μετώπου που -με την στήριξη των Ευρωπαίων Φιλελευθέρων- θα εκπροσωπήσει τα συμφέροντα των παραγωγικών ανθρώπων αυτής της χώρας, για τους οποίους ουσία αδιαφορούν τόσο τα κυβερνητικά κόμματα όσο και η κοινοβουλευτική αντιπολίτευση.\nΑλλοίμονο αν η ευρωπαϊκή προοπτική της Ελλάδας ταυτιστεί με τις τύχες της κυβέρνησης Σαμαρά. Θα είναι τότε ολίγον ευρωπαϊκή και δεν θα έχει προοπτική.\nΆρθρο του Θοδωρή Σκυλακάκη στην Free Sunday\n- 7:01 μ.μ.\nlabels αντιευρωπαϊκή πολιτική, Θοδωρής Σκυλακάκης, κυβέρνηση, μεταρρυθμίσεις, Σαμαράς, fail_story


Μικρές Αγγελίες, το αφήγημα μιας κοινωνίας πριν το Facebook. « olympia.gr\nvelos στο Να ετοιμάζουν τις παραιτήσεις…\nmakedonas-4 στο Να ετοιμάζουν τις παραιτήσεις…\nINDIANOS στο 15 Ατίθασες Καλοκαιρινές …\nINDIANOS στο Απολλώνιος ο Περγαίος – Ένα με…\nINDIANOS στο Ιθαγένειες / εθνικότητες . Ο Ό…\nΗ Burberry έκαψε ρούχα της αξίας 31 εκατ. ευρώ για να μην τα αγοράσει φτηνά η μάζα!\nΕφυγε ο πρώην αρχηγός ΓΕΕΘΑ Νίκος Κουρής!\nΤΩΡΑ: Βρέθηκε ναυάγιο 113 ετών με εκατοντάδες τόνους χρυσού!\nΝα ετοιμάζουν τις παραιτήσεις τους Μητσοτάκης – Γεννηματά. Η συμφωνία καταρρέει στα Σκόπια.\nΤρομερός χρησμός από τον ΜΗΤΣΟΤΑΚΗ, ξεπέρασε και τον Λεβέντη: Μέχρι τον Μάιο θα έχουμε ..εκλογές! Δεν είναι πλάκα, το είπε στα αλήθεια.\nΔΕΛΤΙΟ ΚΑΙΡΟΥ (ΠΑΡΑΣΚΕΥΗ 20 ΙΟΥΛΙΟΥ 2018)\nΙστορικά ανέκδοτα: Τα… γλυκόλογα του Κωλέττη\nΑριστοτέλης Βαλαωρίτης- Ὁ βράχος καὶ τὸ κύμα\n« Δεν μας έφτανε το survivor πάμε για νεα ξεφτίλα Οι 9 «διάσημοι» που έκλεισαν για το Nomads\nΠράγματα που μπορείτε να καθαρίσετε μόνο με αλάτι! »\nΜικρές Αγγελίες, το αφήγημα μιας κοινωνίας πριν το Facebook.\nPosted by kalinda στο Ιουλίου 31, 2017\nΧιούμορ σαν …. δηλητήριο\nΑπωλέσθη δηλητήριον. Ο ευρών παρακαλείται να το φέρη εις τον κ. Φώτον Πολίτην και αμειφθήσεται γενναίως, διά της συγγραφής μιας κριτικής του τελευταίου.\nΛοβιτούρα, ΕΤΟΣ Α΄, ΑΡΙΘ. 8, 13 Ιανουαρίου 1929\nΠεντηκονταετής νεάνις εκτίθεται εις λαχείον με οίκον λαμπρόν και ελαιώνα, προίκα αμφότερα. Πρώτον δε κύριον παρεδέχθη συνθήκην του λαχείου ουδείς των εγγραφομένων να μην υπερβαίνη τους είκοσι και πέντε χρόνους, φέρων επί τούτου αποδεικτικά της γεννήσεώς του αξιόπιστα, να μην ήναι παρά γένους αρσενικού. Επί κεφαλής του λαχείου θέλει εκτεθή η εικών αυτής εγχαραχθείσης μετά της μεγαλητέρας πίστεως και ακριβείας.\nΗ «Φήμη», ΕΤΟΣ Β΄, ΑΡΙΘ. 143, Σάββατον 30 Ιουλίου 1838\nΗ χαριεστάτη και αξιέραστος νεάνις Κυρία Μικρούλα, ετών 39, τίθεται εις λαχείον διά μόνον τους αγάμους προς 1 λεπτόν το όνομα. Ο κερδίσων υποχρεούται να λάβη αυτήν εις σύζυγον. Ο δε προς εγγραφήν κατάλογος εδόθη εις τον κ. Βοϊκόπουλον.\nΕκ του Τυπογραφείουτης Πούδρας.\nΟ Αριστοφάνης και η Μαγνητιζομένη, Τόμος Β΄, 15 Νοεμβρίου 1859\nΕις τον ζωολογικόν κήπον της Μασσαλίας ζητώνται τρία ζώα. Ερωτώνται οι εν Σύρω Κ.Κ., Ι.Κ, Γ.Δ. και Μ.Ζ πηγαίνουν;\nΦως, ΕΤΟΣ Γ΄, ΑΡΙΘ. 376, 10 Φεβρουαρίου 1862\nΠρο πολλών μηνών απωλέσθη η υπόληψις του υπουργ. Βούλγαρη· παρακαλείται ο ευρών αυτήν, να την επιστρέψη πάραυτα, και θέλει λάβει, εκτός της γενναίας αμοιβής, και τας μεγάλας ευλογίας του πατριάρχου Τζουμπέ.\nΑριστοφάνης, ΕΤΟΣ Β΄, ΑΡΙΘ. 92, Σάββατον 1 Μαρτίου 1875\nΑνεχώρησαν προ πολλού εκ της Βουλής της Καμαρίλλας, ο Πατριωτισμός, ο Ηρωϊσμός, η Τιμιότης, η Συνείδησις, η Αρετή, η Αλήθεια, η Αυταπάρνησις, η Αγάπη […] και η Ομόνοια οικογενειακώς.\nΑριστοφάνης, ΕΤΟΣ Β΄, ΑΡΙΘ. 93, Σάββατον 8 Μαρτίου 1875\nΤην ελευσομένην Κυριακήν εκτίθενται, εις εκούσιον και τελειοτικόν πλειστηριασμόν εν τη Πλατεία του αγίου Παντελεήμονος αι επίσημοι υποσχέσεις […]. Ειδοποιούνται λοιπόν οι θηρεύοντες […] να σπεύσωσι να μεταβώσιν εις τον τόπον της δημοπρασίας και προσφέρωσι τιμήν εις τας ατιμήτους υποσχέσεις.\nΑριστοφάνης, ΕΤΟΣ Β΄, ΑΡΙΘ. 94, Πέμπτη 13 Μαρτίου, 1875\nΌσοι έχουσι φωτογραφίας είτε πολιτευομένων, είτε ποιητίσκων, εμπόρων ή δημοσιογράφων, ας μας πέμψωσιν αυτάς. Τας χρειαζόμεθα διά γελοιογραφίας.\nΑρχίλοχος, ΕΤΟΣ Α΄, ΑΡΙΘ. 9, Κυριακή 23 Ιανουαρίου 1877\nΔυστυχούς υπηρετρίας εκλάπη τολμηρώς το μοναδικόν αυτής μεσοφούστανον, και ήδη η ταλαίπωρος βιοί εν τοιαύτη ώρα του έτους άνευ μεσοφουστάνου. Ανατριχιάζει και να το ακούη τις. Ερωτώμεν υπάρχει Αστυνομία;\nΑριστοφάνης, ΕΤΟΣ Η΄, ΑΡΙΘ. 11, 7 Φεβρουαρίου 1880\nΖητούνται υπάλληλοι καταχρασταί και αγράμματοι διά την δημόσιον υπηρεσίαν. Οι τοιούτοι δέον να έχωσι τα συστατικά τουλάχιστον παπουτσίδων, στραγαλατζίδων, μανάβιδων κτλ. Η διεύθυνσις εις το υπουργείον.\nΑριστοφάνης, ΕΤΟΣ Η΄, ΑΡΙΘ. 76, 20 Σεπτεμβρίου 1880\nΧασίς, καραμπίνες, άλογα, βδέλλες, και γουρούνες\nΟ Κ. Παππαρήτορας πωλεί ένα όχημα καινούριον συνιστάμενον από δύω καθίσματα· τα μέσα του είναι μεταξωτά και τσόχινα. Σύρεται δε από έν ίππον. Ο επιθυμών ας διευθυνθή εις το Γραφείον της «Φήμης».\nΗ «Φήμη, ΕΤΟΣ Α΄, ΑΡΙΘ. 3, Δευτέρα 5 Απριλίου 1837\nΤσάι ρωσσικόν πρώτης ποιότητος πωλείται εις το καφφενείον της Ανατολής το υπό του Κ. Παναγιώτου Βενετσάνου διευθυνόμενον εις τιμήν συμφέρουσαν, ήτοι δρ. 6 τα 100 δράμια.\nΗ Ταχύπτερος Φήμη, ΕΤΟΣ ΙΣΤ΄, ΑΡΙΘ. 1.036, 1852\nΠαρά τη οικία του Ιω. Σαχίνη πλησίον της βρύσεως του θεάτρου πωλούνται βδέλλαι πρώτης ποιότητος και εις μετρίαν τιμήν.\nΗ Ταχύπτερος Φήμη, ΕΤΟΣ ΙΖ΄, ΑΡΙΘ. 1.044, 1853\nΚυνάριον καλόν και ζωηρόν ζητείται ίνα το αποκτήση χαριεστάτη τις Κυρία. Ο έχων τοιούτον προς πώλησιν παρουσιασθήτω προς ημάς.\nΗ Ταχύπτερος Φήμη, ΕΤΟΣ ΚΒ΄, ΑΡΙΘ. 1.375\nΟ θέλων να αγοράση νεωτάτην και καλλίστην γουρούναν με δέκα νεογέννητα ας ερωτήση τον κηπουρόν εν τη οικία Τοσίτσα.\nΣτοά, ΕΤΟΣ ΣΤ΄, ΑΡΙΘ. 5, 5 Ιανουαρίου 1879\nαρίστης ποιότητος πωλείται εις το εν Πειραιεί πνευματοποιείον των αδελφών Φινοπούλων εις τιμήν λίαν συγκαταβατικήν.\nΏρα, ΕΤΟΣ Δ΄, ΑΡΙΘ. 187, 12 Μαΐου 1879\nΕκ των 50 ίππων τους οποίους εκόμισεν ο κ. Ηρ. Βλάσσης μένουσιν εισέτι προς πώλησιν 6 τοιούτοι δι’ ιππασίαν και εργασίαν, οι βουλόμενοι τοιούτους δύνανται να λάβωσι πληροφορίας παρά τω εν Πειραιεί φαρμακείω του κ. Ραυτοπούλου.\nΏρα, ΕΤΟΣ Γ΄, ΑΡΙΘ. 349, 1878\nΧάσαμε ένα παιδί 12 ετών και τον Κίτσο τον λεβέντη\n«Εδραπέτευσεν ο Κίτσος ο λεβέντης, η έλαφος του κ. Παρασκευαΐδου. Ο συλλαβών αυτήν παρακαλείται να την παραδόση τω ιδιοκτήτη» (Εφημερίς).\n«Εδραπέτευσεν 12ετές κοράσιον, ονόματι Σμαράγδα, ψυχοκόρη, εκ Κηφισίας εις Αθήνας» (1882).\n«Υπερέτρια 11ετής εκ Μαρμαρίου, ανεχώρησε κρυφίως από την οικίαν, όπου υπηρετούσε […] ο πατέρας της την ζητεί».\n«Απωλέσθη υπηρέτρια 13 ετών […] αμοιβή 56 δρχ.» (1882).\n«Παρακαλείται ο έχων την υπηρέτριαν 12ετή εκ Κύπρου, να ειδοποιήση την αστυνομίαν, προς καθησύχασιν των κηδεμόνων (1878).\n«Εγένετο άφαντος 12ετής παις, εξελθών προς πώλησιν φυστικίων· μελάγχρους με βεβλαμμένον οφθαλμόν, γνωστός διά την απαγγελίαν ποιημάτων» (1887).\n«Άφαντοι δύο 12ετείς στιλβωταί υποδημάτων» (1888).\n«Απωλέσθη προ δύο ημερών, παις 12ετής, διακείμενος εν βλακώδει καταστάσει» (1894).\nΓάμοι, ο Σλίμαν κουμπάρος και…δυσαρμονίες\nΈνας νέος 65 ετών ολίγον αδύνατος, όμως καλής χρηματικής καταστάσεως, αναθρεμμένος εις την Ευρώπην, ζητεί να νυμφευθή με μίαν να ήναι πολλά ωραία και να μην υπερβαίνη την ηλικίαν 15 ετών, και όποιος θέλει, ή έχει σκοπόν να τον ανταμώση ημπορεί να τον απαντήση εις το σταυροδρόμιον.\nΗ «Φήμη», ΕΤΟΣ Α΄, ΑΡΙΘ. 58, 1837\nΜία χήρα, πολλά ωραία, εικοσαετής, επιθυμεί να υπανδρευθή, ούσα πλουσία, με εισοδήματα είκοσι χιλιάδων δραχ. […] ζητεί άνθρωπον, μεστωμένον, ήτοι χονδροειδέστατον πολλά, ας είναι και δυσειδής και αγράμματος, και ηλικιωμένος.\nΗ «Φήμη», ΕΤΟΣ Α΄, ΑΡΙΘ. 61, 1837\nΟ κ. Κωνσταντίνος Μαυρομιχάλης, ανθυπολοχαγός του πυροβολικού, ηρραβωνίσθη την αξιέραστον και επαφρόδιτον και νοήμονα κόρην του αξιοτίμου και αξιοσεβάστου κ. Λουκά Ράλλη, δημάρχου Πειραιώς. Τοις επευχόμεθα καλά στεφανώματα κτλ. κτλ.\nΗ «Φήμη», ΕΤΟΣ Λ΄, Σάββατον 14 Αυγούστου 1865\nΟ κ. Γεώργιος Κατώπης ασβεστοπώλης διαπραγματεύεται να υπογυναικωθή. Επευχόμεθα αυτώ και ημείς καλήν επιτυχίαν.\nΗ Ταχύπτερος Φήμη, ΕΤΟΣ ΚΓ΄, ΑΡΙΘ. 1.454, 1859\nΔιάφορα ή τα δελτία τύπου της εποχής\nΑύριον θέλει παρασταθή εις τας 7 ½ ώρας μ.μ. η Κωμωδία ο Εξηνταβελώνης φιλάργυρος, κατά Μολιέρον, εις το ενταύθα Ελληνικόν θέατρον του Κ. Α. Σκοντζοπούλου.\nΗ «Φήμη», ΕΤΟΣ Α΄, ΑΡΙΘ. 2, Σάββατον 3 Απριλίου 1837\nΝέος τις ζητεί να τον ζωγραφίσωσιν, αλλ’ απαιτεί μεγίστην από τον ζωγράφον ακρίβειαν, διά να μη τυχόν παραλειφθή ουδέν των εμφαντικών χαρακτηριστικών του προσώπου του.\nΗ «Φήμη», ΕΤΟΣ Β΄, ΑΡΙΘ. 175, Σάββατον 19 Νοεμβρίου 1838\nΠάσχον τον πόδα από τινων ήδη ημερών, και επομένως μη δυνάμενος να εξέλθω, ζητώ την συγγνώμην των φίλων μου διά το ότι αμηχανώ να τοις αποδώσω την φιλικήν κατά το νέον έτος επίσκεψιν\nΟ Συντάκτης της «Ελπίδος»\nΚ. Ν. Λεβίδης\nΗ Ελπίς, ΕΤΟΣ ΣΤ΄, ΑΡΙΘ. 435, Πέμπτη 1 Ιανουαρίου 1848\nΈνεκα της ενσκηψάσης εις Αθήνας χολέρας και άλλων αιτιών εβράδυνεν αύθις η έκδοσις του φύλλου ημών.\nΕφημερίς των Μαθητών, ΕΤΟΣ Β΄, ΑΡΙΘ. 100, 30 Οκτωβρίου 1854\nΕργασία και …καλή χαρά\nΔούλη νέα δωδεκαετής και επιτηδεία ζητεί κύριον.\nΗ «Φήμη», 1838\nΒυζάστρα ζητεί οικογένειαν.\nΗ Ταχύπτερος Φήμη, 1852\nΕργάται Οθωμανοί αναλαμβάνουν εκχωματώσεις υπογείων […].\nΕφημερίς Αγγελιών, 1922\nΔεσποινίς πρόσφυξ εκ Σμύρνης, πιανίστρια, ζητεί θέσιν εις Σινεμά ή οικιακάς παραδόσεις. Γράψατε Κ. Τ. Γραφεία «Ελευθέρου Τύπου».\nΕκδόσεις! τύφλα νάχει το Άρλεκιν\nΕκδιδομένη ήδη εις την ομιλουμένην Ελληνικήν μία των Μυθιστοριών της Γαλλίδος Κοττίνης, η Μαλβίνα, καλεί εις συνδρομήν της τους επιθυμούντας ν’ αναγινώσκωσι μυθιστορίας. Διήγησις πραγμάτων εντέχνως και πιθανώς συνυφασμένων διαποικίλλεται με πάλην παθών ελπιζομένων, ή ανελπίστων, καθ’ ων απάντων ο σώφρων και κόσμιος έρως υπερισχύει. Η ευφυής Κοττίνη εισδύουσα εις τα ενδόμυχα της ανθρωπίνης καρδίας ανακαλύπτει μυστήριά της, των οποίων η περιγραφή τέρπουσα τον αναγνώστην, αυξάνει εις την ψυχήν του τον έρωτα της αρετής, χωρίς να φαίνεται ότι τον διδάσκει. Όλα δε ταύτα παρίστανται εις το πρωτότυπον με φράσιν πλήρη αφελείας και γλυκύτητος, την οποίαν, αν μ’ όλην την προσοχήν του ο μεταφραστής δεν εδυνήθη ακριβώς να φυλάξη, θέλει καταφύγη εις του αναγνώστου την επιείκειαν. […]\nΕν Ερμουπόλει Σύρου, τη 6 Μαρτίου 1841\nΟ Εκδότης Ιωάννης Νικολάου\nΤο νέον μας μυθιστόρημα\nΤούτο μόνον σας λέγομεν, ότι είνε περιπετειωδέστερον και από τον\nΝεκρόν που σκοτώνει.\nΤην δευτέραν Κωμωδίαν μου ο Τυχοδιώκτης δίδω κατ’ αυτάς εις τον τύπον. Ελπίζω ότι οι φιλόκαλοι Συνδρομηταί μου θα δείξουν και εις την έκδοσιν του Τυχοδιώκτου μου την ιδίαν προθυμίαν. […]\nΑθήναι την 15 Οκτωβρίου, 1835\nΦάρμακα και λοιπά γιατροσόφια\nΣυνιστάται εις τους οδονταλγούντας το νερόδοντον του κ. Γ. Ζ. Γεωργιάδου, ως το καλλίτερον και μόνον θεραπευτικόν ιατρικόν, διότι τούτο, ως εδοκιμάσθη, έχει τόσην ενέργειαν, ώστε εντός ημισείας ώρας καταπαύει οίον δήποτε πόνον, έχει προς τούτοις την δύναμιν να δυναμώνη τους οδόντας. […]\nΗ Ελπίς, 1847\nΑντικρύ εις το καφφενείον της Ωραίας Ελλάδος εις το καπνοπωλείον του Κ. Κενσαλή πωλώνται διάφορα ευώδη, ωσάν τριανταφυλλόλαδον, οταγάτζ, χούρζια και λπ. και το ιατρικόν των οδόντων, Νερόδοντον.\nΗ Ελπίς, 1848\nΊσως τίποτα δε μπορεί να αποδώσει πιο ανάγλυφα την κοινωνική ατμόσφαιρα της εποχής από όσο οι μικρές αγγελίες. Οι συγγραφείς, Θανάσης Γιοχάλας και Ζωή Βαΐου συγκέντρωσαν στο μνημειώδες και απολαυστικό βιβλίο «Ο Κίτσος ο λεβέντης και άλλες αγγελίες» που κυκλοφορεί από τις Εκδόσεις Εστία, 2.600 περίπου αγγελίες της περιόδου 1833-1940, ερανισμένες από 142 εφημερίδες και περιοδικά της Αθήνας. Είναι θεματικά ταξινομημένες και σε αυστηρή χρονολογική σειρά.\nΠρόκειται για αγγελίες ιδιωτικού κυρίως αλλά και δημοσίου ενδιαφέροντος, οι οποίες διατηρώντας την αυτονομία τους προβάλλουν τη σχέση ατομικού και συλλογικού ή συγκρούονται με την καθιερωμένη ομοιομορφία.\nΕπιλέχτηκαν όχι για να αποτελέσουν έναν κατάλογο ή ένα αρχείο αγγελιών, αλλά για να διαμορφώσουν ένα «αφήγημα» όπου οι συγγραφείς συλλέγουν «θραύσματα» της ιστορίας που αποπειρώνται να διηγηθούν. Το αφήγημα παραπέμπει σε πίνακα γεμάτο με χρώματα, μνήμες (σημαντικές ή μη) που καλούμαστε να διαχειριστούμε, συναισθήματα όλων των αποχρώσεων που γευόμαστε διαβάζοντας.\nThis entry was posted on Ιουλίου 31, 2017 στις 6:36 πμ\tand is filed under ΕΠΙΚΑΙΡΟΤΗΤΑ. You can follow any responses to this entry through the RSS 2.0 feed. You can leave a response, ή trackback from your own site.


Οι 10 καλύτερες προσφορές για ξενοδοχεία - Maasdam\nMaasdam: Αεροπορικά εισιτήρια\nMaasdam: Όλα τα ξενοδοχεία\nMaasdam: Προσφορές ξενοδοχείων\nΞενοδοχεία 3 αστέρων: Maasdam\nΟι καλύτερες προσφορές ξενοδοχείων - Maasdam, Νότια Ολλανδία\nMaasdam - Προσφορές ξενοδοχείων\nΝο 1 από 1 ξενοδοχείο με την καλύτερη σχέση ποιότητας-τιμής: Maasdam\nMaasdam (29): B&B εκεί κοντά\n2,9 χλμ. από Maasdam\nPostillion Hotel Dordrecht(Ντόρντρεχτ)\n6,5 χλμ. από Maasdam\nVan der Valk Hotel Dordrecht(Ντόρντρεχτ)\n6,8 χλμ. από Maasdam\n7,3 χλμ. από Maasdam\nBastion Hotel Dordrecht Papendrecht(Ντόρντρεχτ)\n8,4 χλμ. από Maasdam\n8,6 χλμ. από Maasdam\nBastion Hotel Rotterdam Barendrecht(Ρότερνταμ)\n8,9 χλμ. από Maasdam\n9,4 χλμ. από Maasdam\n10,7 χλμ. από Maasdam\nHotel de Watertoren(Ντόρντρεχτ)\n11,1 χλμ. από Maasdam\nBastion Hotel Rotterdam Zuid(Ρότερνταμ)\n11,3 χλμ. από Maasdam\n12,4 χλμ. από Maasdam\nArt Hotel Rotterdam(Ρότερνταμ)\n12,6 χλμ. από Maasdam\n13,3 χλμ. από Maasdam\n13,6 χλμ. από Maasdam\nHotel New York(Ρότερνταμ)\n13,8 χλμ. από Maasdam\n14,1 χλμ. από Maasdam\n14,2 χλμ. από Maasdam\n14,3 χλμ. από Maasdam\nQuartier Du Port(Ρότερνταμ)\n14,4 χλμ. από Maasdam\n14,6 χλμ. από Maasdam\n14,7 χλμ. από Maasdam\n14,9 χλμ. από Maasdam\n15,0 χλμ. από Maasdam


Real.gr - Διεθνή - Ξέσπασμα Ερντογάν: Δεν βλέπω, δεν ακούω, δεν αναγνωρίζω τις επικρίσεις για το δημοψήφισμα\nΑθήνα - 3:35 μμ\nΞέσπασμα Ερντογάν: Δεν βλέπω, δεν ακούω, δεν αναγνωρίζω τις επικρίσεις για το δημοψήφισμα\n17/4/2017 11:35:00 μμ | Διεθνή\nΗ Τουρκία δεν βλέπει, δεν ακούει και δεν αναγνωρίζει τις αναφορές της αποστολής των παρατηρητών του Οργανισμού για την Ασφάλεια και τη Συνεργασία στην Ευρώπη σχετικά με το τουρκικό δημοψήφισμα, δήλωσε ο Ρετζέπ Ταγίπ Ερντογάν.\nΜάλιστα, ο πρόεδρος της Τουρκίας τόνισε απευθυνόμενος στους παρατηρητές «να γνωρίζετε ποια είναι η θέση σας».\nΚαταφέρθηκε επιπλέον εναντίον της Ευρώπης υπογραμμίζοντας ότι ορισμένες ευρωπαϊκές χώρες ήταν σε τέτοιο βαθμό αντίθετες στη συνταγματική αναθεώρηση που ξεπερνούσαν και τις αντιρρήσεις των κομμάτων της αντιπολίτευση της Τουρκίας.\nΕπιπλέον, ο ίδιος καταδίκασε τη «νοοτροπία των σταυροφόρων» που έχει η Δύση, αφού Ευρωπαίοι παρατηρητές άσκησαν αυστηρή κριτική στις συνθήκες διεξαγωγής του δημοψηφίσματος.\nΕπίσης, ο ηγέτης των γειτόνων επισήμανε ότι δεν είναι τόσο σημαντικό εάν η ΕΕ αναστείλει τις ενταξιακές διαπραγματεύσεις με την Τουρκία, αρκεί να μας ενημερώσουν.\nΟ ίδιος δήλωσε, εξάλλου, ότι η Άγκυρα θα διεξάγει δημοψήφισμα για την αναστολή των διαπραγματεύσεων εάν αυτό χρειαστεί.\nΝωρίτερα, θριαμβευτική υποδοχή επιφύλαξαν χιλιάδες Τούρκοι στον Ρετζέπ Ταγίπ Ερντογάν στην Άγκυρα, μετά τη νίκη του στο δημοψήφισμα για την ενίσχυση των εξουσιών του.\nMόλις έφθασε στο αεροδρόμιο Εσένμπογκα κατά την επιστροφή του στην τουρκική πρωτεύουσα από την Κωνσταντινούπολη, πλήθος υποστηρικτών του υποδέχθηκε τον πρόεδρο της χώρας\nΜήνυμα Αθήνας σε Αγκυρα: Στηρίζουμε τη σταθερότητα και τη δημοκρατία\nΕνώπιόν τους, όπως μετέδωσε το Αθηναϊκό Πρακτορείο, ο ηγέτης των γειτόνων υποσχέθηκε ότι «τα πράγματα θα πάνε καλύτερα» αφού τεθεί σε ισχύ η συνταγματική αναθεώρηση.\nΟ επικεφαλής του τουρκικού κράτους διέσχισε με αυτοκινητοπομπή τους δρόμους της Άγκυρας με κατεύθυνση το προεδρικό μέγαρο, υπό τις επευφημίες χιλιάδων ανθρώπων που είχαν κατακλύσει τα πεζοδρόμια κατά μήκος της διαδρομής για να τον χαιρετίσουν.\nΠάντως, δεν έδωσε καμία απάντηση στις κατηγορίες των δύο μεγαλύτερων κομμάτων της αντιπολίτευσης που κατήγγειλαν παρατυπίες κατά τη διάρκεια του δημοψηφίσματος.\n«Η ΕΕ έχει την Τουρκία μισό αιώνα στην αναμονή»\nΑπό το πολυσυζητημένο νέο Προεδρικό Μέγαρο, ο Ταγίπ Ερντογάν ξεκίνησε την ομιλία του και πάλι με αναφορά στην θανατική ποινή, έστρεψε τα βέλη του στην επιτροπή του ΟΑΣΕ που νωρίτερα είχε χαρακτηρίσει το δημοψήφισμα κατώτερο των διεθνών κριτηρίων:\n«Στην Ευρώπη υπάρχει μια οργάνωση που λέγεται ΟΑΣΕ. Ετοιμάζουν μόνοι τους κάτι εκθέσεις. Σχολιάζοντας το δημοψήφισμα. Πρώτα απ' όλα να ξέρετε την θέση σας. Εμείς τις πολιτικού περιεχομένου εκθέσεις που ετοιμάζετε, ούτε τις βλέπουμε, ούτε τις ακούμε, αλλά ούτε και τις ξέρουμε. Συνεχίζουμε την πορεία μας», είπε χαρακτηριστικά ο Πρόεδρος της Τουρκίας.\nΟ ίδιος, αφού πρόσθεσε ότι οι αντίπαλοι του είπαν ψέμματα για την Αναθεώρηση, σημείωσε τα θετικά του νέου Συντάγματος, λέγοντας πως σε αντίθεση με όσα λέγονται, η Βουλή, με τον αυξημένο κατά 50, αριθμό βουλευτών θα είναι νομοθετικά ακόμη πιο ισχυρή.\nΟ ηγέτης των γειτόνων συνέχισε κατηγορώντας την Ε.Ε. που έχει την Τουρκία μισό αιώνα -όπως τόνισε- στο θάλαμο αναμονής, υπενθύμισε το Brexit και είπε πως δεν θα αποφύγει να κάνει και ένα δημοψήφισμα για την Ε.Ε.\nΣχετικά με τις στρατιωτικές επιχειρήσεις της Άγκυρας, ο Ερντογάν επισήμανε ότι η Τουρκίας θα διεξάγει όσες επιχειρήσεις χρειαστεί, όποτε αυτό χρειαστεί, στο πλαίσιο του πολέμου εναντίον της τρομοκρατίας.\nΟ Τούρκος Προεδρος υπογράμμισε επίσης ότι η στρατιωτική επιχείρηση «Ασπίδα του Ευφράτη» στη Συρία δεν ήταν η τελευταία επιχείρηση στην περιοχή αλλά η πρώτη.\nΕπιπλέον, ο ίδιος δήλωσε ότι θα ξεκινήσει αμέσως τη διαδικασία προκειμένου να εφαρμοστεί η συνταγματική αναθεώρηση αρχής γενομένης από το Ανώτατο Συμβούλιο Δικαστών και Εισαγγελέων.\nΤουρκικό ΥΠΕΞ:Απαράδεκτο να λένε ότι το δημοψήφισμα υπολείπεται των διεθνών προδιαγραφών\nΜε δική του ανακοίνωση, το υπουργείο Εξωτερικών της Τουρκίας, με ανακοίνωσή του αντέδρασε στην έκθεση της επιτροπής των διεθνών παρατηρητών που υποστήριξε ότι το Δημοψήφισμα δεν ανταποκρίνεται στα διεθνή δημοκρατικά κριτήρια.\nΤο ΥΠΕΞ της χώρας χαρακτηρίζει απαράδεκτο το σχόλιο ότι το δημοψήφισμα υπολείπεται των διεθνών κριτηρίων και όπως τονίζει, με λύπη διαπιστώνει τις πολιτικού περιεχομένου καταγγελτικές εκφράσεις, στην συνέντευξη τύπου και την πρώτη έκθεση.\nΗ επιτροπή, συνεχίζει, δεν πρέπει να παραβλέπει ότι το Ανώτατο Εκλογικό Συμβούλιο απαρτίζεται από εκπροσώπους όλων των κομμάτων της Βουλής.\n«Κατά βάση, οι πολιτικού περιεχομένου δηλώσεις που έκανε ο ο διευθυντής του γραφείου Δημοκρατικών Θεσμών και Ανθρωπίνων Δικαιωμάτων του ΟΑΣΕ, λίγο πριν από το δημοψήφισμα δείχνει ότι η επιτροπή ήρθε στην Τουρκία προκατηλειμμένη και δεν λαμβάνει υπ' όψη της αρχές της αντικειμενικότητας και αμεροληψίας. Η εν λόγω έκθεση πρώτων παρατηρήσεων είναι προβολή αυτής της μεροληπτικής και προκατηλειμμένης προσέγγισης» καταλήγει.\nΤουρκικό πρωτοσέλιδο για το «ναι» στο δημοψήφισμα και στα ελληνικά!\nΕΛΛΗΝΟΦΡΕΝΕΙΑ | πριν από 48 λεπτά


Σοκ: Τι αλλάζει στις συντάξεις; Ποιοι θα επιστρέψουν χρήματα; - Οικονομία - Athens magazine\nΔείτε τι ορίζει η τροπολογία του υπουργείου Εργασίας για τις "χρυσές συντάξεις"\n9 Αυγούστου 2019 13:26\n«Πλαφόν» ίσο με το δωδεκαπλάσιο της εθνικής σύνταξης, στα 4.608 ευρώ, έβαλε νομοθετική διάταξη που κατέθεσε στη Βουλή ο υπουργός Εργασίας και Κοινωνικών Υποθέσεων Γιάννης Βρούτσης. Αυτή θα είναι η ανώτατη σύνταξη!\nΣτην διάταξη επισημαίνεται ότι το ανώτατο αυτό όριο σύνταξης υπερβαίνει κατά πολύ τα προϊσχύοντα ανώτατα όρια συντάξεων των φορέων που έχουν ενταχθεί στον ΕΦΚΑ.\nΤο πλαφόν έχει αναδρομική ισχύ καθώς αφορά και όσους συνταξιοδοτήθηκαν κατά την 13η Μαΐου 2016, ημερομηνία έναρξης ισχύος του Νόμου 4387/2016 για τους οποίους επανυπολογίστηκε η σύνταξη και διαπιστώθηκε αρνητική προσωπική διαφορά.\nΟι χαμένοι που δεν θα δουν ποτέ την υψηλή σύνταξη που προσδοκούσαν είναι κυρίως πρώην υψηλόβαθμα στελέχη των ΔΕΚΟ και των τραπεζών, διπλοασφαλισμένοι μηχανικοί, γιατροί, συμβολαιογράφοι και δημοσιογράφοι.\nΤο ανώτατο όριο αφορά και τους διπλοασφαλισμένους σε δύο πρώην ταμεία που λαμβάνουν προσαύξηση στη σύνταξή τους και έχουν καταβάλλει διπλές εισφορές.\nΑπό το πλαφόν εξαιρούνται οι δικαιούχοι επιδομάτων τετρα- παραπληγίας και απολύτου αναπηρίας ακόμα και αν λαμβάνουν υψηλές συντάξεις, λόγω των αυξημένων αναγκών αυτών των ατόμων.\nΜε παρακράτηση η επιστροφή των επιπλέον χρημάτων\nΠοσά συντάξεων που έχουν ήδη απονεμηθεί ή επανυπολογιστεί μετά την έναρξη ισχύος του νόμου και υπερβαίνουν το προαναφερόμενο ανώτατο όριο θα προσαρμοστούν στο νέο οριζόμενο ποσό των 4.608 ευρώ, από την ημερομηνία έναρξης καταβολής ή επανυπολογισμού τους.\nΤυχόν επιπλέον διαφορές συντάξεων θα επιστραφούν, με παρακράτηση σε ποσοστό 20% της μηνιαίας καταβαλλόμενης σύνταξης και μέχρι την εξόφλησή τους.\nΣημειώνεται ότι τόσο η επίμαχη τροπολογία, όσο και μία ακόμα για τα εργασιακά που κατέθεσε ο κ. Βρούτσης προκάλεσαν χθες την έντονη αντίδραση των κομμάτων της αντιπολίτευσης, με αποτέλεσμα να αποχωρήσουν από την αίθουσα, ο ΣΥΡΙΖΑ, το ΚΙΝΑΛ, το ΚΚΕ, η Ελληνική Λύση και το ΜέΡΑ25.\nΣτις 27 Αυγούστου αρχίζει η καταβολή των συντάξεων Σεπτεμβρίου. Συγκεκριμένα την Τρίτη 27 Αυγούστου θα πληρωθούν οι συντάξεις του ΟΑΕΕ και του ΟΓΑ. Κοινωνικό μέρισμα: 612 ευρώ στους λογαριασμούς σας!\nΤην Πέμπτη 29 Αυγούστου θα καταβληθούν οι συντάξεις του Δημοσίου, του ΙΚΑ, του ΝΑΤ και ΚΕΑΝ, των υπολοίπων Ταμείων του υπουργείου Εργασίας αλλά και οι προσωρινές συντάξεις των Ενόπλων Δυνάμεων, των Σωμάτων Ασφαλείας και Πυροσβεστικού Σώματος.\nΤο ΕΤΕΑΕΠ (πρώην ΕΤΕΑ) θα καταβάλει τις επικουρικές συντάξεις στις Τρίτη 3 Σεπτεμβρίου 2019 ημέρα Τρίτη.\nΕπίδομα ανάσα: Μέχρι τέλος Αυγούστου θα έχετε χρήματα στους λογαριασμούς σας!\nΕπίδομα ενοικίου: Χρήματα στους λογαριασμούς σας θα δείτε μέχρι τέλος Αυγούστου!\nΣτα τέλη Αυγούστου, θα πραγματοποιηθεί η τέταρτη πληρωμή των δικαιούχων του επιδόματος στέγασης ή ενοικίου Ιουνίου των οποίων οι αιτήσεις εγκρίθηκαν. Τεκμήρια διαβίωσης: Όλα όσα αλλάζουν από το 2020 και πότε καταργούνται οριστικά;\nΑπόφαση «βόμβα» Μητσοτάκη για τη 13η σύνταξη!


Ο Τάσος Μαρκάκης για υποψηφιότητα Γιώργου Σκαλαίου κ.ά. | Foninews.gr\nBy on\t 17 Αυγούστου 2018 ΕΠΙΣΗΜΑΝΣΕΙΣ ΚΑΙ ΕΡΩΤΗΜΑΤΑ\nΚΙ ΕΝΩ τα σενάρια με τα ονόματα των υποψηφίων δημάρχων Καλαμάτας δίνουν και παίρνουν, ακούστηκε ως κεραυνός εν αιθρία και το όνομα του Γιώργου Σκαλαίου.\nΑΣ ΟΨΕΤΑΙ ο φίλτατος Τάσος Μαρκάκης που με το οξυμένο πολιτικό του αισθητήριο παρενέβη στις εξελίξεις δίνοντας τη δική του άποψη.\nΟ ΜΑΡΚΑΚΗΣ έχει κρίση και άποψη και το κυριότερο ξέρει να αφουγκράζεται τον παλμό της κοινωνίας εκεί που συζητούνται αυθόρμητα τα ονόματα και όχι πίσω από τις βαριές κλειστές πόρτες εκείνων που νομίζουν ότι χαράζουν την πολιτική ενιότε ερήμην της κοινωνίας.\nΣΥΖΗΤΗΣΑ με τον Τάσο Μαρκάκη και με την πολυετή εμπειρία του από την ενασχόλησή του με τα κοινά, μου είπε τα εξής:\n«Ο ΓΙΩΡΓΟΣ Σκαλαίος θεωρώ ότι θα είναι μια καλή υποψηφιότητα για την Καλαμάτα. Εχει ήδη μεγάλη εμπειρία ως αυτοδιοικητικός και ως δήμαρχος Θουρίας υπήρξε επιτυχημένος κατά γενική ομολογία. Η ομάδα αυτοδιοικητικών από τη Θουρία είναι πολιτικά παιδιά του, αφού αυτός τα ανέδειξε και σήμερα έχουν ρόλο στο Δήμο Καλαμάτας. Μπορώ να σου πω Θανάση πως το όνομα του Γιώργου Σκαλαίου για το Δήμο Καλαμάτας συζητείται ήδη αρκετά στα καφενεία και στις γειτονιές της πόλης, όχι μόνο στο κέντρο αλλά και στα δημοτικά διαμερίσματα».\nΑΥΤΑ συνοπτικά μου είπε ο φίλτατος Τάσος Μαρκάκης, που θεωρεί το Γιώργο Σκαλαίο έμπειρο αυτοδιοικητικό και με πολιτική άποψη εμπεριστατωμένη που μπορεί να βοηθήσει στην αναπτυξιακή και προοδευτική κατεύθυνση προς το μέλλον που η Καλαμάτα στοχεύει να ακολουθήσει.\nΩΣ ΤΙΣ ΑΥΤΟΔΙΟΙΚΗΤΙΚΕΣ εκλογές πάντως έχουμε ακόμα αρκετό χρόνο και ως τότε πολλά θα δούμε και θα ακούσουμε.\nΜΠΟΡΕΙ στην Καλαμάτα τα ονόματα των υποψηφίων να «σέρνονται» στην Τριφυλία όμως είχαμε την πρώτη επίσημη ανακοίνωση υποψηφιότητας, αυτή του Νίκου Λεβεντάκη, όπως μας ενημέρωσε ο ρεπόρτερ της «ΦΩΝΗΣ» Γιάννης Μποζίκας.\nΑΝΟΔΟΣ, ονομάζεται ο δημοτικός συνδυασμός του κ. Λεβεντάκη και φιλοδοξεί να είναι πολυσυλλεκτικός.\nΤΟ ΜΟΝΟ βέβαιο είναι πως η ανακοίνωση αυτής της υποψηφιότητας θα κινητοποιήσει και άλλους ενδιαφερόμενους να εκδηλωθούν, εκτός κι αν περιμένουν άλλους να το κάνουν για λογαριασμό τους!\nΔΕΚΑΠΕΝΤΑΥΓΟΥΣΤΟΣ και από πανηγύρια άλλο τίποτα ανά την ελλαδική επικράτεια και φυσικά τη Μεσσηνία, όπου τα πανηγύρια έχουν τα πρωτεία διαχρονικά.\nΚΟΡΥΦΑΙΟ γεγονός το φεστιβάλ σύκου στον Πολύλοφο που φέτος έφτασε αισίως την 17η φορά που διοργανώνεται.\nΑΠΟ εκεί αναμένεται να παρελάσουν όλοι σχεδόν οι ενδιαφερόμενοι για χρίσματα και αξιώματα εν δυνάμει υποψήφιοι τόσο για την αυτοδιοίκηση όσο και για την κεντρική πολιτική σκηνή.\nΟ ΠΟΛΥΛΟΦΟΣ εν ολίγοις θα είναι το κεντρικό σημείο συνάντησης, όπου οι πολιτικάντηδες θα δώσουν πάλι το ρεσιτάλ τους.\nΜΕΝΕΙ να δούμε αν θα τους πάρουν με τα… σύκα και πότε!\nΔΕΚΑΠΕΝΤΑΥΓΟΥΣΤΟΣ ήταν και για πρώτη φορά πληρότητα στα ξενοδοχεία αν πιστέψουμε τις δηλώσεις του προέδρου των Ξενοδόχων Μεσσηνίας Δημήτρη Καραλή στη «ΦΩΝΗ».\nΕΙΝΑΙ η πρώτη φορά που γίνεται παραδοχή του γεγονότος ότι τουριστικά η Μεσσηνία ακόμα υστερεί και είναι επιτέλους καιρός κάτι να γίνει.\nΗ ΦΕΤΙΝΗ κατώτερη των περιστάσεων τουριστική κίνηση της Μεσσηνίας, τη στιγμή που η υπόλοιπα Ελλάδα τουριστικά απογειώνεται, επιβάλλεται να προβληματίσει και να αφυπνίσει.\nΕΙΝΑΙ καιρός πια οι εμπλεκόμενοι με τον τουρισμό να ασχοληθούν ως πρώτοι με ό,τι τους αφορά και όχι ως ουραγοί.\nΚΑΙ μακριά από πολιτικά παιχνίδια βέβαια.


E F E N P R E S S - ΗΛΕΚΤΡΟΝΙΚΗ ΕΦΗΜΕΡΙΔΑ: Ρ.Τ.Ερντογάν: «Ότι θέλουμε θα κάνουμε με τους S-400 – Για τους Έλληνες με τους S-300 δεν είπατε τίποτα»\nΡ.Τ.Ερντογάν: «Ότι θέλουμε θα κάνουμε με τους S-400 – Για τους Έλληνες με τους S-300 δεν είπατε τίποτα»\n«Στην ουσία ο Στόλτενμπεργκ διευκρίνισε τους κανόνες του ΝΑΤΟ. Πριν από χρόνια η Ελλάδα αγόρασε S-300. Κάνατε τίποτα; Όχι», ανέφερε χαρακτηριστικά ο Τούρκος πρόεδρος για την Ελλάδα\nΟ Ρετζέπ Ταγίπ Ερντογάν συνέχισε το παραλήρημα του λέγοντας,\n«τώρα εμείς υπογράψαμε συμφωνία με την ίδια χώρα για αγορά S-400 και ενοχλήθηκαν. Μας προμηθεύσατε εσείς και αρνηθήκαμε να πάρουμε ένα τέτοιο σύστημα; Ή μήπως οι χώρες του ΝΑΤΟ μας παρείχαν στήριξη σχετικά με τους πυραύλους;\nΌχι, τους ζητήσαμε αλλά δεν μας έδωσαν. Άρα εμείς θα κοιτάξουμε το συμφέρον μας και αφού το βρήκαμε από αλλού, θα το αγοράσουμε από εκεί. Και συμφωνίες θα υπογράψουμε με όποιον θέλουμε και σε όποια βήματα θέλουμε εμείς θα προβούμε.\nΘα συνεχίσουμε να πρωτοπορούμε και να καινοτομούμε και κανείς δεν έχει το δικαίωμα να παρεμβαίνει. Κάτι τέτοιο δεν υπάρχει ούτε μέσα στους κανόνες του ΝΑΤΟ. Είναι πρακτικές που σκοπό έχουν να παρεμποδίσουν την ενδυνάμωση της Τουρκίας».\nΤέλος ο Ερντογάν επεσήμανε ότι, «θεωρούν προκλητικό μια χώρα σαν την Τουρκία να αποκτά τέτοιες ισχυρές αμυντικές δυνατότητες. Έχουμε προχωρήσει αρκετά στο θέμα της αμυντικής βιομηχανίας. Αλλά ακόμη έχουμε πολύ σημαντικά βήματα να κάνουμε και συνεχίζουμε να δουλεύουμε επ’ αυτού».


DIY τρισδιάστατα γράμματα φτιαγμένα με καλλιτεχνικό τσιμέντο\nDIY τρισδιάστατα γράμματα και σύμβολα μπορούμε να δημιουργήσουμε και να διακοσμήσουμε με πολλούς τρόπους και χρησιμοποιώντας διάφορα υλικά. Έχουμε δει γράμματα και λέξεις φτιαγμένες από σκληρό χαρτόνι, από ξύλο, από πλαστικό, από φελιζόλ, από μέταλλο και ήρθε η ώρα να γνωρίσουμε περισσότερα για ένα ακόμα υλικό, το καλλιτεχνικό τσιμέντο. Πρόκειται για μια τάση, η οποία γίνεται ολοένα και πιο γνωστή και μας επιτρέπει να διακοσμούμε μοντέρνα τόσο τον χώρο μας όσο και τις εκδηλώσεις μας.\nΜάθετε πώς θα δημιουργήσετε μόνοι σας τρισδιάστατα γράμματα ή και σύμβολα με καλλιτεχνικό τσιμέντο για να διακοσμήσετε το σύνθετο στο καθιστικό σας, τη βιβλιοθήκη του γραφείου, τον μπουφέ της τραπεζαρίας, το παιδικό δωμάτιο, αλλά και να στολίσετε με αυτά στο πάρτυ γενεθλίων, στη δεξίωση του γάμου ή της βάπτισης ή και να τα προσφέρετε ως δώρο στους αγαπημένους σας φίλους.\nΔείτε επίσης εδώ, πώς μπορείτε να δημιουργήσετε τσιμεντένια γράμματα, με τη βοήθεια καλουπιών από σιλικόνη, και με αυτά να φτιάξετε μέχρι και τις μπομπονιέρες του γάμου ή της βάπτισης.\nΠώς σας φαίνεται η ιδέα των διακοσμητικών τρισδιάστατων γραμμάτων από τσιμέντο;\nΦτιάξε τσιμεντένια βάζα και διακόσμησε μοντέρνα και εναλλακτικά »\n« Τρίπτυχο στις γαμήλιες τάσεις: Χειροποίητα, προσωποποιημένα, απέριττα


Εκτύπωση σελίδας - File server/Web server σε net book\nlinux: τεχνικά θέματα => servers => Μήνυμα ξεκίνησε από: raza στις Οκτώβριος 10, 2010, 01:00:03\nΤίτλος: File server/Web server σε net book\nΑποστολή από: raza στις Οκτώβριος 10, 2010, 01:00:03\nΚαλησπέρα στην κοινότητα του HEL.L.U.G. Θα ήθελα την βοήθεια/συμβουλή σας για το εγχείρημα που θα περιγράψω παρακάτω :\nΈχω αυτήν την στιγμή έναν υπολογιστή με Ubuntu (10.04) έναν με Windows 7 έναν με Windows XP και ένα netbook (προς το παρόν έχει Ubuntu 10.04 και αυτό αλλά κατά καιρούς έχει φορέσει και Debian sid, Slackware χωρίς ιδιαίτερη επιτυχία , Puppy linux και άλλα).\nΘα ήθελα το netbook να γίνει File server, ενώνοντας σε ένα LAN δίκτυο τα 3 PC και έναν εξωτερικό σκληρό δίσκο 1ΤΒ που έχω. Θα ήθελα ο δίσκος να είναι συνδεδεμένος στο netbook αλλά να είναι προσβάσιμος και από τα άλλα PC. Το netbook είναι το ASUS EEE PC701 4G SURF.\nKαι επίσης θα ήθελα να στήσω και έναν Apache (LAMPP βασικά) έτσι για πειράματα σε web εφαρμογές.\nΑυτό θα ήταν το ιδανικό. Δεν ξέρω κατά πόσο μπορεί να γίνει, απ ότι έχω ψάξει σε tutorials στο internet αυτό μπορεί να γίνει με το Samba αλλά επειδή δεν τα κατάφερα θα ήθελα έτσι πιο αναλυτικές οδηγίες άμα γίνεται, ή κάποια άλλη πρόταση\nΕπίσης να σημειώσω ότι η εμπειρία μου στο linux γενικότερα δεν είναι και πολύ προχωρημένη.\nΑυτά, ευχαριστώ προκαταβολικά πολύ για τις όποιες απαντήσεις\nΤίτλος: Απ: File server/Web server σε net book\nΑποστολή από: rouvas στις Οκτώβριος 12, 2010, 20:27:17\nόλα αυτά που λές γίνονται και μάλιστα χωρίς ιδιαίτερη προσπάθεια.\nΌμως, απαιτούνται κάμποσα βήματα, το καθένα με τις δικές του ιδιαιτερότητες. Είναι, λοιπόν, αδύνατο να λάβεις εμπεριστατωμένη απάντηση για το σύνολο των βημάτων που απαιτούνται. Θα σου πρότεινα, να ξεκινήσεις ένα-ένα τα βήματα και μετά να θέσεις συγκεκριμένες ερωτήσεις σε κάθε σημείο που κολλάς. Έτσι θα πάρεις και εστιασμένες απαντήσεις που θα σε βοηθούν να ξεπερνάς το κάθε πρόβλημα που παρουσιάζεται.\nΞεκίνα με την επιλογή μιας διανομής και εγκατέστησέ στο netbook σου. Καθώς θα είναι "server" δεν χρειάζεται να έχει και γραφικό περιβάλλον (όχι ότι πειράζει κιόλας).\nΜετά, τα ξαναλέμε...\nΑποστολή από: raza στις Οκτώβριος 13, 2010, 02:17:58\nOk τα κατάφερα με Ubuntu χρησιμοποιώντας το Samba.\nΕυχαριστώ rouvas για την απάντηση σου.


Οι Καλύτερο Μαθήματα σε Διοίκηση Ανθρώπινου Δυναμικού Διαδικτυακά Μάθημα\nΒρείτε τα 8 Μαθήματα σε Διοίκηση Ανθρώπινου Δυναμικού Διαδικτυακές Μάθημα\nΈνα online μάθημα είναι μια μορφή της εξ αποστάσεως εκπαίδευσης ολοκληρώνεται μέσω των ενοτήτων της ιστοσελίδας. Αλληλεπίδραση με τον εκπαιδευτή και άλλους μαθητές συχνά περιλαμβάνει ηλεκτρονικό ταχυδρομείο, φόρουμ συζητήσεων, ζωντανή ροή βίντεο και chat rooms. Τα online μαθήματα συνήθως λαμβάνονται και ολοκλήρωσε με το δικό του προσωπικό υπολογιστή ενός 's με πρόσβαση στο Internet.\nΤι είναι ένα online μάθημα στη διαχείριση των ανθρώπινων πόρων; Το μάθημα αυτό δίνει στους φοιτητές μια σταθερή κατανόηση της ηγεσίας, οργανωτικές αξίες, στρατηγικές πρόσληψης, τη διαχείριση, την επίλυση συγκρούσεων, την υγεία και την ασφάλεια, και την οικοδόμηση της ομάδας. Τα περισσότερα μαθήματα περιλαμβάνουν διάφορες πτυχές των δεξιοτήτων του ανθρώπινου δυναμικού, εκτός από τη διαχείριση. Μαθήματα συχνά παρέχουν τη διορατικότητα βιομηχανία, στυλ ηγεσίας, πώς να ασχοληθεί με διάφορους τύπους προσωπικότητας, και πώς να διατηρήσουν την αξία των εργαζομένων μέσω της αποτελεσματικής ανάπτυξης.\nΑνθρώπινα μελετητές διαχείριση των πόρων αποκτήσουν πολύτιμες δεξιότητες στο χώρο εργασίας, συμπεριλαμβανομένης της εκμάθησης πώς να προσλάβει με επιτυχία, συνέντευξη, διαχείριση και ανάπτυξη υπαλλήλων.Οι μαθητές να αποκτήσουν γνώσεις σχετικά με τις βασικές αλλαγές των ανθρώπινων πόρων και πώς να αντιμετωπίσουμε αποτελεσματικά τις καταστάσεις που απαιτούν πειθαρχική δίωξη.\nΗ ολοκλήρωση ένα online μάθημα στη διαχείριση των ανθρώπινων πόρων μπορεί να οδηγήσει σε μια ποικιλία των επαγγελμάτων του ανθρώπινου δυναμικού, όπως η ειδικός στη διαχείριση του κινδύνου, διευθυντής εκπαίδευσης και διευθυντές ανθρώπινου δυναμικού. τους ειδικούς διαχείρισης των κινδύνων αναλύει πιθανές περιοχές της βλάβης και την ανάπτυξη βιώσιμων λύσεων. Αυτό συνήθως περιλαμβάνει την αξιολόγηση των δυνητικών απώλεια περιουσίας, κακοποίηση, σωματική βλάβη, ή διακρίσεις. διευθυντές της κατάρτισης αναπτύξουν και να εφαρμόσουν προγράμματα κατάρτισης, εκπαιδεύουν τους νέους υπαλλήλους, και να αξιολογεί τα αποτελέσματα των προγραμμάτων. διευθυντές ανθρωπίνων πόρων εποπτεύει επαγγελματίες ανθρώπινου δυναμικού. ευθύνες εργασίας συχνά περιλαμβάνουν την ανάπτυξη των στρατηγικών της εταιρείας, που χρησιμεύουν ως σύνδεσμοι μεταξύ της διοίκησης και των εργαζομένων, και να προτείνει νέες πολιτικές για την πρόσληψη και την αποζημίωση.\nOnline μαθήματα είναι διαθέσιμα σε πανεπιστήμια και κολέγια σε όλο τον κόσμο.Μερικής και πλήρους απασχόλησης επιλογές είναι συχνά διαθέσιμα. Πολυάσχολους επαγγελματίες που απαιτούν μια ευέλικτη εκπαιδευτική διαδικασία θα πρέπει να εξετάσει την εγγραφή σε ένα online μάθημα. εξ αποστάσεως μαθήματα παρέχουν άνεση για τους μαθητές σήμερα 's. Αναζήτηση για το πρόγραμμά σας παρακάτω και σε επαφή άμεσα το γραφείο είσοδος του σχολείου της επιλογής σας, συμπληρώνοντας στην πρώτη μορφή.\n8 Τα αποτελέσματα σε Διοίκηση Ανθρώπινου Δυναμικού Filter